
Quum  ad  scribendam  dissertationem  inauguralem  opti- 
mam esse  eam  materiam,  omnes  consentiant,  quae  ad  pro- 
prias observationes  et  indagationes  invitet  auctorem,  dif- 
ficile est  intellectu,  cur  tam  raro  argumentum  ex  anato- 

mia  et  physiologia  petatur,  nisi  persuasum  habeamus,  par- 
tim  magnas  urgere  difficultates,  partim  plus  temporis  con- 
sumi, quam  in  hanc  reni  impendere  multis  liceat.  Quum 
equidem  nihilo  minus  ad  examinandum  argumentum  ex 
hac  artis  nostrae  parte  deductum  me  accinxerim,  nihil 
linquam  dulcius  evenire  mihi  potuisse  fatebor,  quam  si 

controversiam,  per  tria  fere  saecula  a viris  anatomiae 
% 

et  physiologiae  peritis  agitatam,  ad  finem  me  perduxisse 
concesseris.  — 

Hoc  loco  facere  non  possum,  quin  gratias  agam 
maximas  Profess.  111.  Dr.  J.  Mulier,  h.  t.  medicorum 
ordinis  Decano  spectatissimo,  quippe  qui  suam  adeundi 
bibliothecam  benevolentissime  copiam  milii  fecerit,  nec 
non  Profess.  111.  Dr.  Gurlt,  qui  haud  minus  humaniter 
mammalium  domesticorum  partes  genitales,  quae  in  Mu- 
seo anatomico  scholae  veterinariae  asservantur,  explorandi 
veniam  mihi  dederit.  Nec  minorem  gratiam  habeo  ili. 
Dr.  Henl e,  qui  se  in  vesiculis  seminalibus  hominis  cu- 

jusdam  mortui  animalcula  spermatica  detexisse  benevole 
mecum  communicaverit;  quo  factum  est,  ut  ipse  posthac 
in  cadaveris  humani  vesiculis  seminalibus  animalcula  sper- 
matica mortua  observarem. 

PARS  PRIMA,  HISTORICA  COMPLECTENS. 

Jam  ab  eo  inde  tempore,  quo  vesiculae  seminales  pri- 
mum indagatae  sunt,  ad  hunc  usque  diem  viri  anatomiae 
et  physiologiae  peritissimi  non  solum  de  earum  natura 
varias  controversias  agitarunt,  sed  etiam  num  in  homine 
ipso,  quibusque  in  animalibus  reperiantur  ultro  citroque 
disputarunt.  Quae  quum  ita  sint,  dignaque  mihi  videan- 
tur, de  quibus  quam  diligentissime  denuo  quaeratur,  hi- 
storicis breviter  et  summatim  expositis,  quid  ad  hanc  de 
vesicularum  seminalium  natura  atque  usu  controversiam 
dirimendam  valeam,  periclitari  volui. 

Quum  ante  observationes  anatomicas  a Gabriele 
Falloppia  institutas  et  anno  millesimo  quingentesimo  se- 
xagesimo primo  editas  de  vesiculis,  quas  vocant,  semina- 
libus nihil  cognitum  esset,  ab  hocce  viro  ordiamur,  qui 
primus  has  vesiculas  animadvertit,  descripsit,  earumque 
usum  constituere  studuit.  Tradit  enim  (1),  ex  utroque  latere 
extremae  ductuum  deferentium  partis  intor  ligamenta  in- 
testini recti  -et  vesicae  urinariae  collum  duas  esse  quasi 
vesiculas,  quarum  in  parte  interiore  plures  adsint  canales 

(1)  Gabrielis  Falloppiae,  medici  Mutinensis,  observa- 
tiones anatomicae.  Coloniae  1562,  pag.  293. 

flexuosae,  ne  in  uno  quoquo  concubitu  omnis  seminis  co- 
pia statim  effluat.  In  has  vesiculas,  ait  «tanquam  in  ca- 
stellum quoddam  aquarium  exonerari  semen  continuo, 
quotiescunque  apertos  meatus,  quibus  in  canalem  (ure- 
thram) influat,  minime  reperiat.<f  Quam  Falloppiae  de 
vesiculis  seminalibus  observationem  et  sententiam  deinceps 
And  re  as  V es  alius,  temporum  illorum  aequalis,  qui  in 
magno  anatomico  opere,  priusquam  Falloppiae  obser- 
vationes anatomicae  divulgato  (1),  hujus  rei  ne  verbo 
quidem  mentionem  fecit,  omnino  repudiavit.  Sese  enim  (2) 
nullam  unquam  inter  vesicae  urinariae  collum  et  intestini 
recti  ligamenta  observasse  particulam  affirmat,  nisi  extre- 
mam vasorum  semen  deferentium  partem  glandulosam, 
quae  paululum  dilatata  erratico  lapsu  et  multiplici  in  ca- 
nalem semini  urinaeque  communem  transiget.  Quum  au- 
tem F ali  oppia  inter  vesicae  urinariae  collum  et  liga- 
menta intestini  recti  duas  hucusque  non  cognitas  adesse 
contenderit  vesiculas,  similius  profecto  veri  esse  putat, 
illi  secanti  extrema  vasa  deferentia,  semine  casu  et  for- 
tuito ita  oppleta,  ut  quasi  vesicularum  formam  exhibe- 
rent, quam  nova  occurrisse  organa.  Quum  Ves alius 
ob  praeclaram  in  rebus  anatomicis  eruditionem  et  do- 
ctrinam summam  omnium  fere  fidem  sibi  peperisset,  fa- 
ctum est,  ut  plerique  illius  temporis  viri  in  arte  corpora 
secandi  versati,  vel  vesiculae  seminales  utrum  adessent 
nec  ne  dubitarent,  vel  illas  adesse  largientes  de  earum 
natura  et  usu  inter  se  dissiderent.  Praesertim  Thoma- 

(1)  Anti  rea  e Ve  sal  i i ile  corporis  humani  fabrica  libri  VII. 
c.  tig.  Basii.  1555.  fol. 

(2)  A ii  il  r e a e V e s a 1 i i,  anatomicarum  Gahrielis  Fallo  p- 
piae  observationum  examen.  Venetiis  15(>4.  pg.  135  sq. 

sius  Whartonus,  qui  non  solum  hominis  sed  quorun- 
dam  etiam  animalium  vesiculas  seminales  accuratius  de- 
scripsit, Falloppiae  de  earum  usu  scientiam  refutare 
studuit.  Vesiculae  seminales,  inquit  (I),  continentur  plu- 
rimis vesiculis,  et  conjunctim  quasi  «racemi  uvarum» 
effigiem  praebent.  Quae  cellulae  quum  in  ductum  com- 
munem coeant,  qui  prope  ab  eo  loco,  ubi  inseruntur  vasa 
deferentia,  in  urethram  via  obtutum  oculorum  effugiente 
transit,  nulloque  cum  his  communi  ductu  utitur,  dubitari  non 
posse  putat  Whartonus,  quin  vesiculae  seminales  ma- 
teriam quandam  spermaticam  a semine  in  testibus  parato 
valde  discrepantem,  conficiant,  neque  in  eorum  sese  di- 
scedere posse  affirmat  sententiam,  qui  contendant  vesicu- 
las seminales  semen  in  testibus  natum  tanquam  recepta- 
cula excipere  atque  asservare  (2).  Quam  ad  Wh ar- 
to ni  de  vesicularum  seminalium  natura  atque  usu  sen- 
tentiam explorandam  quum  aliquot  annis  post  Re gn erus 
de  Graaf,  vir  de  rebus  anatomicis  optime  meritus,  non 
mediocrem  adhibuisset  diligentiam,  anno  millesimo  sex- 
centesimo sexagesimo  octavo  Falloppiae  hac  de  re 
doctrinam  in  integrum  restituere  studuit.  Sed  magna  ex- 
inde hac  de  re  orta  est  altercatio.  Nam  simulae  R.  de 
Graaf  epistolam  de  nonnullis  circa  partes  genitales  in- 
ventis novis  tanquam  prodromum  de  virorum  organis 
generationi  inservientibus  libri  divulgavit  (3)  et  se  in  hoc 


(1)  Th  omasi  i Wliartoni  adenographia  s.  glandularum 
totius  corporis  descriptio.  Londini  1656,  pag.  200. 

(2)  I.  1.  pg.  212:  „ dicimus  igitur  vesicularum  seminalium 

usum  esse  peculiaris  generis  semen  in  se  conficere  et  in 
coitus  tempus  asservare. “ 

(3)  Kegneri  de  Graaf  epistola  ad  Franciscum  de  le 

libro  vesicularum  seminalium  cum  vasis  deferentibus  com- 
mercium, magnitudinem,  figuram  earumque  in  urethram 
exitum  dilucide  et  eleganter  ostensurum  affirmavit,  ita  ut 
persuasum  habeat,  explicatis  causis  et  rationibus  fore  ut 
tandem  unam  esse  arbitrarentur  materiam  seminis,  eam- 
que  in  testibus  generari,  vesiculis  excipi  et  inde  porro  in 
urethram,  ubi  necesse  sit,  evomi:  J.  van  Ilorne  non- 
nullis mensibus  post  prodromum  observationum  sua- 
rum circa  partes  genitales  utriusque  sexus  in  lucem  edi- 

dit,  ne  sibi  ipse  defuisse  videretur,  quum  quae  abhinc 
tempore  observasset  de  structura  partium  generationi  in- 
servientium  in  utroque  sexu,  priusquam  divulgaret,  incudi 
reddere  vellet  (I).  Quo  in  prodromo  quum  nullum  ad- 
esse vasorum  deferentium  et  vesicularum  seminalium  com- 
mercium fateretur  (2),  sed  utramque  vesiculam  singulari 
in  urethram  exire  foramine,  unde  facile  intelligi  posset, 
triplicem  esse  seminis  materiam,  primam,  quae  proficisce- 
retur a testiculis,  alteram,  quae  ex  vesiculis  seminalibus 
emanaret,  tertiam,  quae  ex  glandulis  prostaticis  effunderetur  in 
urethram:  R.  de  Graaf,  quae  Whartonus  et  van  Horne 
statuerant,  in  tractatu  de  virorum  organis  generationis  argu- 
mentis refutare  etsua  defendere  studuit.  Quam  ob  rem  quae  at- 
tulit, haec  fere  sunt  (3).  Semen  et  in  testibus  et  in 

15  o e Sylvium  de  nonnullis  circa  partes  genitales  inventis  novis 
in  ejus 

Operib.  omnib.  ed.  II.  Lugd.  I5at.  1(178.  8,  p.  XII. 

(1)  Jo.  Svv  ammerdami  miraculum  naturae,  s.  uteri  mulie- 
bris fabrica,  notis  in  I).  J.  van  Horne  prodromum  illustrata, 
etc.  edit,  quinta.  L.gd,  liat.  1729.  p.  3. 

(2)  1.  1.  pg-  9. 

(3)  Regii  eri  de  Graaf  de  virorum  organis  generationi  in- 
servientibus, in  ejus  operib.  omnib.  ed.  II.  Lgd.  Hat,  1768,  p.  2J. 

epididymidibus  confectum  ulterius  exeunt  per  vasa  semen  de- 
ferentia, quae  vesiculis  extremis  terminantur,  quas  haud  dif- 
ficilius influere,  quam  in  urethram  effluere  potest.  Quod 
qui  dilucide  et  aperte  cognoscere  cupiant,  vel  flatu  vel 
liquore  quodam  vasa  semen  deferentia  distendant,  quo 
facto  jam  extemplo  observare  possunt,  vesiculas  semina- 
les citius  distendi,  quam  quidquam  per  foramina  in  ure- 
thram erumpat.  Quam  ob  rem  qui  nullum  adesse  vaso- 
rum deferentium  et  vesicularum  seminalium  commercium 
contendant,  eos  valde  errare  negari  non  potest,  atque  eo 
magis  miror  rem  tam  perspicuam  inter  viros  doctissimos 
non  convenire,  quo  facilius  cuique  probare  possum  ha- 
rum vesicularum  et  vasorum  deferentium  communionem  (1). 
Usum  harum  vesicularum  quod  attinet,  non  dubium  cui- 
quam esse  potest,  quin  semen  excipiant  atque  primo  quo- 
que tempore  dato  propellant.  Iis  enim  compressis  sta- 
tim  semen  in  urethram  effluere  videtis,  ne  multum  qui- 
dem a semine,  quod  ex  vasis  deferentibus  destillat,  diver- 
sum , neque  minus  semen  reperitis  illis  dissectis.  Quam- 
vis nonnulli  confirment,  vesiculas  seminales  semini  non 
excipiendo  sed  generando  definitas  esse,  eos  longissime 
a vero  abesse  tamen  puto,  primum,  quum  foramine, 
per  quod  semen  in  vasis  deferentibus  accumula- 
tum in  urethram  influere  possit,  caruncula  quadam 
clauso,  semen  vesiculas  tanquam  refugium  petat  ne- 


(1)  1.  1.  p.  29:  „si  r erliis  meis  non  credant,  neque  subjectum 
humanum  ad  manus  habeant,  veniant,  quaeso,  ad  aedes  nostras,  el 
illis  omni  tempore  luce  meridiana  clarius  demonstrabimus  vasa 
deferentia  cum  vesiculis  seminariis  maximam  habere  communio- 
nem, idque  non  in  brutorum  sed  in  virorum  diversorum  organis, 
quae  inllata  et  exsiccata  in  museo  nostro  nobis  semper  conservamus,* 

necesse  sit,  donec  {jpnpore  opportuno  emicet;  deinde  quum 
vesicularum  parietes  sint  tenues,  membranacei;  neque  ul- 
lis glandulis  aliisque  rebus  seminis  secretioni  idoneis  prae- 
diti. Si  quis  forte  his  rationibus  adduci  non  possit,  ut 
vesiculas  seminales  semen  in  testibus  et  epididymidibus 
confectum  excipere  et  ad  opportunum  usque  tempus  reser- 
vare  credat,  quum,  quod  vesiculis  contineatur,  multum  a 
semine,  quod  vasis  deferentibus  insit,  differat,  omnibus 
subductis  rationibus  jam  toto  pectore  cogitet  velim,  quam 
facile  fieri  possit,  ut  color  et  crassitudo  seminis  diutius 
in  vesiculis  commorantis  paululum  mutentur.  Itaqtie  cir- 
cumspectis rebus  omnibus  haud  cuiquam  in  dubio  esse 
potest,  quin  vesiculae  seminales  semini  excipiendo  finitae 
sint  (1).  Quibus  Graafii  argumentis  experimentisque, 
quae  omnem  dubitationem  tollere  videbantur,  quum  J.  v. 
Ilorne  nihil  opponeret,  hanc  controversiam  ad  finem  de- 
ductam crederes.  Sed  anno  millesimo  sexcentesimo  se- 
ptuagesimo secundo  Jo  annes  S w animer  damus,  quum 
Jo annis  v.  Horne,  duobus  annis  ante  mortui,  pro- 
dromi maximam  partem  viudicaret  et  defenderet  (2),  con- 
troversiam reparavit.  Qui  quamvis,  quod  J.  v.  Horne 
statuerat,  nullam  habere  omnino  vasa  deferentia  cum  ve- 
siculis seminalibus  communionem,  eo  modo  mutaret,  ut 
hanc  de  vesicularum  seminalium  sententiam  nonnisi  ad 

(1)  1.  1,  pg.  33  : ,, solutis  difficultatibus,  qnas  contra  nostram 

sententiam  allatas  unquam  audivimus,  concludimus  vesiculas  se- 
minarias neutiquam  generationi  sed  receptioni  seminis  a Deo  Opt. 
Max.  ordinatas  esse:  quod  sustinebimus  tam  diu,  donec  melius 

nos  e locere  cuiquam  placuerit. “ 

(2)  Jo.  S wamm  erdami  miraculum  naturae  sive  uteri  mu- 
liebris fabrica,  notis  in  I).  Joa.  v.  Horne  prodromum  illustrata, 
etc.  ad  regiam  societatem  Londinensem.  Lgd.  Bat,  1672. 

tauros.. deferret,  tamen  Graafii  opinioni  se  suffragari  non 
posse  affirmavit  (1),  quum  in  hominibus  vesiculae  in  ex- 
trema vasa  deferentia,  non  vasa  deferentia  in  vesiculas  in- 

, / 

sererentur.  Quam  ob  rem  dnctum  inde  exortum  commu- 
nem «viam  quasi  regiam « vocari  posse  putat,  per  quam 
et  semen  in  testiculis  natum  et  semen  in  ipsis  vesiculis 
paratum  effluat  necesse  sit. 

Quod  experimentum  illud  Graafii  supra  (2)  com- 
memoratum attinet,  hoc  nihil  probare  posse  dicit,  quum 
ductu  vesiculis  vasisque  deferentibus  communi  caruncula 
quadam  in  vivis,  si  discedas  a coitus  tempore,  et  in  mor- 
tuis semper  clauso,  liquor  in  vasa  deferentia  immissus 
vesiculas  implere  debeat,  priusquam  per  urethram  exeat. 
Quam  ob  rem,  pergit,  liquorem  per  foramen  in  vesicula- 
rum fundo  factum  injiciatis  velim,  quo  facto  statim  vide- 
bitis, vasa  deferentia  prius  impleri,  quam  liquor  per  ure- 
thram exeat.  «Usque  adeo  fallax  magister  est  minus  cir- 
cumspecte captum  experimentum  (3).«  Ilac  ergo  in  re 
a J.  v.  Horne  tantum  se  dissidere  dicit,  quod  non  tri- 
plicem solum  sed  quadruplicem  etiam  adesse  in  homine 
materiam  seminis  contendat,  cujus  prima  ex  testiculis,  altera 
ex  vasis  deferentibus  extremis,  tertia  ex  vesiculis  semina- 
libus, quarta  denique  ex  prostatis  ortum  ducat,  quae 
omnia  in  multis  praesertim  animalibus,  tauris,  erinaceis, 
talpis,  muribus  majoribus,  aliis,  oculorum  obtutum  effu- 
gere non  posse  censet. 

Quam  Swammerdami  opinionem,  vesiculam  se- 
minalem in  vas  deferens,  non  hoc  in  illam  inseri,  R.  de 


(1)  1.  1.  p.  9 et  10. 

(2)  couf.  p.  9. 

(3)  1.  1.  p.  10. 

Graaf  (1)  vanam  esse  respondit,  vasa  deferentia  qui- 
dem circa  vesiculas  seminales  amplificari,  mox  autem  iade 
coarctari  et  in  vesicularum  ductus  excretorios  inseri  per4 
hibens.  Etiamsi  teste  Svvammerdamo  per  foramen  in  ex- 
trema vesicula  factum  liquores  in  vas  deferens  pos- 
sint propelli,  quum  exiguum  ductus  ejaculatorii  in  ure- 
thram inserti  foramen  non  satis  prompte  eos  transmittat, 
partium  tamen  structuram  nos  edocere  judicat,  vesiculam 
seminalem  haud  in  vas  deferens  sed  hoc  in  illam  pene- 
trare. Proinde  suam  sententiam  se  mutare  non  posse, 
unam  tantum  esse  materiem  seminalem,  quae  in  testibus 
parata  vesiculis  seminalibus  excipiatur;  prostatam  modo 
organon  esse  secundarium,  ad  semen  parandum  haud  de- 
signatum. 

Quum  R.  de  Graaf,  id  quod  etiam  Swammerdain 
fecerat,  commentarium  suum  ad  dirimendam  hanc  alias- 
que  de  partibus  genitalibus  controversias  societati  regiae 
Londinensi  obtulisset,  Dr.  W alter,  Needham,  Dr. 
Croune  et  Dr.  King  hac  in  re  arbitri  constituti  sunt  (2). 
Qui,  repetitis  G r a a f i i ac  Swammerdami  experimentis, 
quod  ad  vasorum  deferentium  et  vesicularum  seminalium 
conjunctionem  Regnero  de  Graaf  assensi  sunt,  minime 
autem  ejus  sententiam  de  vesicularum  seminalium  usu 
probarunt,  ut  perperam  Brugnon  e retulit(3),  sed  quam- 

(1)  R.  <le  Graaf,  partium  genitalium  defensio  ad  societatem 
regiain  Anglicam.  Leidae  1673.  8.  rec.  in 

IU  anget  i Mlilioth.  anat.  ed.  II.  Tom.  I.  Genevae  1699.  fol. 

pag.  666. 

(2)  Thomas  Birch,  tlie  liistory  of  the  royal  soc.iety  of  Lon- 

don.  Vol.  IU.  I.ond.  17.37.  4.  p.  88. 

(3)  Memoires  »le  1’acade'inie  royal  des  Sciences  a Turin,  an- 

nees  1786—1787.  4.  p.  619. 

quam  Swammerdami  opinioni  magis  adnuisse  videntur, 
rem  tamen  integram  reliquerunt.  Responderunt  enim  (1), 
utrum  vesiculae  seminales  hominis  mera  seminis  recepta- 
cula sint  nec  ne,  etiamnuin  quaeri  potest.  Hoc  certe 
constat,  vesiculas  seminales  equorum,  quae,  quod  attineat 
ad  commercium  cum  vasis  deferentibus,  humanis  haud 
dissimiles  sint,  in  parte  posteriore  manifeste  glandulosas 
esse,  nec  vesicula  quidem  seminalis  hominum  a glandu- 
losa natura  videtur  abhorrere , quum  microscopio  subpo- 
sita  vasis  varii  generis  referta  appareat.  Suspicari  igitur 
licet,  humorem  quendam  in  ea  parari,  qui  procreationi 
conveniat,  id  quod  probabilius  evadit,  si,  quomodo  in 
animalibus  nonnullis  illa  pars  sese  habeat,  respicimus. 
Ex  his  quidem  rationari  posse  videtur,  ^numerum  suc- 
corum seminalium  sequi  organorum  ipsorum  numerum.» 

Regnero  de  Graaf  eodem  anno  defuncto  lis  ali- 
quamdiu conquievit,  at  vero  anno  millesimo  sexcentesimo 
septuagesimo  nono  J.  J.  H arde  rus  exstitit  (2),  vesicu- 
lis seminalibus  inesse  dicens  humorem  magis  aqueum  et 
fluidum  illo,  quem  ductus  deferentes  contineant.  Eo  igi- 
tur probabilius  esse,  liquorem  illum  parari  in  ipsis  vesicu- 
lis, quo  verosimilius  sit  neminem  esse,  quin  videat,  illas 
in  homine  (3)  et  praesertim  in  ariete  (4)  atque  apro  (5) 
indolem  exhibere  dilucide  glandulosam.  Quibus  argumen- 
tis, Falloppiae  et  Regneri  de  Graaf  de  vesicularum 

(1)  T hornas  Birch  1.  I.  pg.  105. 

(2)  J.  Jac.  Harderi,  prodromus  physiologicus  naturam  ex- 
plicans humorum  nutritioni  et  generat,  dicatorum.  Basiliae  1679. 
8.  pg.  107. 

(3)  1.  1.  p.  106. 

(4)  1.  1.  p.  107. 

(5)  1.  1.  p.  108. 

seminalium  usu  sententiam  impugnantibus  postea  duo  alia 
addidit.  Primum  enim  earum  cum  vasis  deferentibus 
communionem,  quam  R.  de  Graaf  defenderit,  nunquam 
se  reperisse  affirmat  (l);  deinde  ductus  deferentes  finem 
versus  adeo  amplificari,  ut  satis  magnam  seminis  copiam 
excipere  et  asservare  queant  (2). 

Eodem  tempore  Leal  Lealis  (3),  vasa  deferentia 
vesiculasque  seminales  uno  eodemque  communi  uti  ductu 
ejaculatorio,  contendit,  ita  quidem,  ut  semen  per  unum 
ostium  in  urethram  effundatur.  Boer  ha  vius  (4),  quam- 
quam eandem  professus  sententiam,  in  seriore  tamen  ope- 
ris sui  editione  (5),  quia  Morgagnio  ((i)  interdum  ac- 
ciderat, ut  compressis  vesiculis  seminalibus,  semen  per 

ostium  medium  idemque  majus  inter  utrumque  orificium 

\ 

laterale  situm  in  urethram  irrumperet,  semen  per  tria 
ostia  ad  urethram  deduci  posse  dicit,  per  medium  enim 
idemque  majus  et  per  duo  minora  in  utroque  capitis  gal- 
linaginis  latere  sita.  Quas  auctorum  de  vasorum  semi- 
nalium oribus  varias  sententias  Albinus  (7)  ita  com- 
posuit, ut  Regnerum  de  Graaf  de  vasorum  deferentium 

(1)  J.  Jac.  Harderi  apiarium  observationibus  medicis  cen- 
tum ac  physicis  experimentis  plurimis  refertum.  Basiliae  1687.  4. 
pg.  156. 

(2)  1.  I.  pg.  157. 

(3)  Leal  Lealis,  5Tf(u'  w t^ovvav  oqyavwv,  sive 

de  partibus  semen  conficientibus  in  viro.  Palav.  1686.  12.  pg.  42. 

(4)  Hermanni  Boerliaave,  Institutiones  medicae  in  usus 
annuae  exercitationis  domesticos  digestae.  1713.  §.  648. 

(5)  Herm.  Boerli.,  instit.  medie,  elc.  Lgd.  Batav.  1746. 

S.  648. 

(6)  Morgagni,  advers.  anal.  IV.  animadvers.  III.  p.  6. 

(7;  B.  S.  Albini  academi carum  annotationum  liber  quartus. 

Leidae  1758.  4.  Cap.  III. 

et  vesicularum  seminalium  ratione  recte  judicasse  doce- 
ret, siquidem  per  duo  tantum  ostia  semen  in  urethram 
effundatur,  quorum  alterum  ad  ductum  deferentem  et  ve- 
siculam seminalem  lateris  dextri,  alterum  vero  ad  ductum 
deferentem  atque  vesiculam  seminalem  sinistri  lateris  per- 

i 

tineat.  Controversum  autem  esse  dicit,  utrum  vesiculae 
seminales  ex  vasis  deferentibus  semen  accipiant,  an  ipsae 
liquorem  proprium  conficiant;  ceterum  nihil  hae  de  re 
dirimit  (l).  Hali  erus  (2)  ductum  ejaculatorium,  ait, 
sive  prostaticum  tam  ex  vesicula  seminali  quam  ex  ductu 
deferente  oriri,  radicem  ejus  autem,  quae  a vesicula  se- 
minali proficiscatur,  ampliorem  esse.  Etsi  notum  sibi 
sit,  hydrargyrum  in  vas  deferens  immissum,  plerumque 
vesiculam  seminalem  implere,  non  raro  tamen  sibi  occur- 
risse, ut  idem  hydrargyrum,  vitatis  vesiculis  seminalibus, 
in  urethram  irruperit,  quare  apparatum  quendam  vivo 
corpori  inesse  oporteat,  quo  semen,  ut  ex  ductu  defe- 
rente «ad  angulum  acutissimum^  in  vesiculam  semina- 
lem refluat,  cogatur  (3). 

Quamquam  aliquanto  post  II ardorum  Taury  (4) 
quoque  exstitit,  qui  Whartoni  sententiam,  ipsas  vesi- 
culas seminales  quem  continerent  liquorem  parare  et 
glandularum  munus  suscipere  defenderet:  plerique  tamen 
omnes  in  rebus  anatpmicis  versati  Falloppiae  opinionem 

(1)  B.  S.  Albini,  1.  ].  p.  18  et  24. 

(2)  Alberti  v.  Ha  lier,  <le  vasis . seminalibus  observationes, 
ex  progr.  Goetlingae  edito  a.  1745  in  ejus 

Operum  anatomici  argumenti  minorum,  tom.  II,  part.  I.  Lau- 
sannae  1767.  4.  pg.  7. 

(3)  Alberti  v.  Hali  er  1.  1.  p.  6.  not.  p. 

(4)  Daniel  Taur  y,  nouvelh»  anatoinie  raisonnce,  1690, 
part,  I.  cliap.  XI. 

de  horum  organorum  usu  professi  sunt,  donec  anno  mil- 
lesimo septingentesimo  octogesimo  sexto  celeberrimus  J. 
Hunter  (1),  inultis  in  medium  prolatis  observationibus 
atque  argumentis,  vesiculas  seminales  humorem  parare 
peculiarem,  minime  ea,  quibus  completae  essent,  ex  vasis 
deferentibus  accipere,  comprobare  studuit.  Quam  quidem 
sententiam  tanquam  novam  proponit,  sive  quaestiones 
hac  de  re  prius  agitatas  ignoravit,  sive,  quod  vero  simi- 
lius videtur,  novae  doctrinae  auctor  evadere  voluit.  Cu- 
jus sententiae  argumenta  partim  a diversa,  quae  adsit  in- 
ter vesiculae  seminalis  atque  vasis  deferentis  liquorem 
nec  non  inter  semen  ejectum,  natura,  partim  ab  eo  de- 
sumit, quod  in  iis,  quorum  alteruter  amputatus  sit  testi- 
culus, vesiculae  seminales  utriusque  lateris  pariter  atque 
in  iis,  qui  utroque  testiculo  gaudeant,  impletae  reperian- 
tur;  partim  a structura  glandulosa  et  deficiente  vesicula- 
rum seminalium  in  pluribus  animalibus  cum  vasis  defe- 
rentibus commercio,  partim  denique  ab  horum  organorum 
in  variis  animalibus  defectu.  Humorem  harum  vesicula- 
rum in  corporibus  mortuis,  vel  proxime  post  mortem,  li- 
quori vasorum  deferentium  nec  colore,  neque  odore,  nec 
crassitudine  nec  sapore  unquam  similem  se  invenisse  tra- 
dit (2).  In  viro  quodam,  gonorrhoea,  quam  vocant,  la- 
borante, mucum  effusum  cum  vesicularum  seminalium  hu- 
more plane  consensisse,  ab  edito  autem  semine  multum 


(1)  John  Hunter,  ohservations  on  tlie  glands  situaded  het- 
veen  tlie  rectura  and  hladder,  called  vesiculae  seminales,  in  ejus 
Ohservations  on  certain  parts  of  the  animal  oeconomv,  sec.  edit. 
Lond.  1792.  4.  pg.  31—51. 

(2)  John  Hunter  1.  1.  p.  32. 

discrepasse,  refert  (1).  Deinde  quinque,  ait  (2),  cada- 
vera examini  anatomico  se  submisisse,  quibus  post  puber- 
tatem alter  testiculus  morbi  causa  fuerit  extirpatus,  et  ni- 
hilominus, quamvis  post  operationem  non  dubie  stirpem 
generis  sui  latius  propagari  ex  parte  studuerint,  vesicu- 
lam seminalem  utriusque  lateris  aeque  se  invenisse  im- 
pletam dicit.  In  sexto  cadavere,  quod  examinavit,  ductum 
deferentem  lateris  dextri  in  annulo  abdominali  coeco  fine 
instructum,  attamen  utramque  vesiculam  seminalem  eodem 
liquore  aeque  repletam  invenit  (3).  Ex  quibus  apparere 
dicit,  semen  eo  tempore,  quo  res  venereae  testem  ad 
liancce  functionem  incitent,  demum  parari,  nec  non,  si, 
libidinosarum  voluptatum  cupiditate  exorta,  semen  quomi- 
nus effluat  impediatur,  testes  tumescere  ac  dolore  affici, 
non  dubie  ob  uberiorem  seminis  copiam  vasorumque 
actionem  majorem,  tumorem  vero  et  dolorem  protinus  ce- 
dere, ubi  seminis  ejaculatio  locum  habeat.  Quam  ob 
rem  praeceptum  therapeuticum  proponit  (4),  cui  ullum 
medicum  obtemperaturum  esse  ut  credam  adduci  non 
possum.  Porro  vesiculas,  ait,  seminales  in  corporibus 
diuturno  morbo  mortuis  haud  minus,  quam  in  validis  ac 
robustis  subita  morte  extinctis,  et  in  natu  majoribus  non 
minus  quam  in  natu  minoribus  muco  impletas  depre- 
hendi (5).  Quae  quamvis  sufficiant  ad  comprobandam 

(1)  John  Hunter  1.  1.  pag.  33. 

(2)  John  Hunter  1.  1.  pag.  34.  35 

(3)  John  Hunter  1.  1.  pag.  35.  36. 

(4)  „the  pain  in  the  testicles,  in  consequence  of  heing  filled 
«with  semen,  and  of  the  action  being  incomplete,  is  somelimes  so 
„considerables  as  to  make  it  necessary  to  produce  an  evacuation 
„of  the  semen  to  relieve  the  patient/  John  Hunter  1.  1.  p.  37. 

(5)  John  Hunter  1.  1.  pg.  37.  33. 

sententiam  suam,  tamen,  ut  iis  persuadeat,  qui  dubitent, 
plures  observationes  sese  allaturum,  quas,  suae  faventes 
opinioni , complurium  animalium  sectio  sibi  obtulerit. 
Equi  enim  vesiculas  seminales  duplici  muscularium  fibra- 
rum strato  munitas  et  in  fundo  uti  videatur,  glandulosas, 
duabus  vesicis  urinariis  minoribus  esse  consimiles  et  ori- 
ficiis ad  urethram  spectantibus  instructas  peramplis.  Du- 
ctus vero  ejaculatorios  his  vesiculis  et  vasis  deferentibus 
communes  minoris  esse  longitudinis,  quam  per  quos  se- 
men ex  vasis  deferentibus  affluens  in  vesiculas  refluere 
possit.  Liquorem  in  utroque  organo  sibi  obvium  factum 
tam  indole  simillimum  quam  copia  aequalem  esse,  minime 
autem  semini  similem,  quod  ab  equo  inter  initum  emitta- 
tur, vel  in  ejus  ductibus  deferentibus  inveniatur  (1). 
Apri  vesiculas  seminales  valde  amplas  et  in  cellulas  haud 
mediocres,  quin  etiam  in.  ramos  bene  inter  se  cohaeren- 
tes esse  divisas,  ductuque,  in  quem  hae  cellulae  omnes 
coeant,  sat  patulo  instructas.  Ductibus  inesse  humorem 
albidum,  ei,  qui  in  vasis  deferentibus  reperiatur,  longe 
dissimilem;  commercium  quoque  illorum  cum  his  nullum 
adesse  (2).  Muris  ratti  vesiculas  seminales  magnas  esse, 
planas,  marginibus  dentatis  instructas,  muco  crasso,  cine- 
reo, casei  mollis  instar,  maxime  autem  a vasorum  defe- 
rentium, quibuscum  nihil  habeant  commercii,  liquore  di- 
screpante, refertas  (3).  Castoris  vesiculas  seminales  esse 
convolutas,  nullo  commercio  cum  vase  deferente  instru- 
ctas (*)•  Caviae  cobayae  vesiculas  seminales  fistularum 


(1)  John  llunter  1.  1.  pg.  38. 

(2)  John  llunter  1,  1.  p'gf.  38.  39. 

(3)  John  Hunter  1.  1.  pg.  39. 

(4)  J o h n Hunter  eod,  loc. 

cylindracearum  formam  praebere,  cum  ductu  deferente 
nullo  contextu  praeditas,  materiam  continentes  caeruleam 
pellucidam,  in  fundo  quam  in  parte  posteriore  molliorem, 
quae  casei  soliditatem  tandem  obtineat.  Tum  ex  his  tum 
ex  iis,  quae  de  equi  vesiculis  seminalibus  allatae  sint, 
verosimile  esse  dicit,  fundum  vesiculae  materiam  illam 
conficere,  quae  et  colore  et  crassitudine  a vasorum  de- 
ferentium humore  admodum  differat,  cujusque  frustra  saepe 
in  urethra  reperiantur  (1).  Quo  melius  sibi  persuaderi 
posset,  vesicularum  seminalium  humorem  in  testibus  non 
esse  paratum,  Caviam  cobayam,  altero  teste  ante  sex  menses 
ablato  feminae  admisit.  Simulatque  initus  r quo  omnes, 
inquit,  partes  semem  continentes  vacuefieri  oportebat,  ad 
finem  adductus  fuit,  animali  interfecto  utramque  vesicu- 
lam humore  aequali  modo  repletam  vidit  (2).  Quum 
Caviae  cobayae  feminae  statim  post  coitum  necatae  ne- 
que in  vagina,  neque  in  utero  ullum  muci  vesicularum, 
qui  crassitudine  facile  cognoscatur,  vestigium  deprehende- 
rit, jam  facile  intelligi  posse  putat,  vesicularum  liquorem 
in  partes  genitales  femineas  non  immitti  (3).  Erinaceo 
denique  esse  has  partes,  affirmat,  hominum  vesiculis  se- 
minalibus duplo  majores  (4). 

Multa  animalia  vesiculis  seminalibus  esse  privata,  et 
nihilominus  manifestum  discrimen  inter  testes,  vasa  defe- 
rentia et  semen  horum  animalium  atque  eorum,  quae  ve- 
siculis seminalibus  gaudeant,  haud  intercedere,  imo  ini- 

(1)  John  H n n t e r eod.  loc. 

(2)  John  Hunter  eod.  loc. 

(3)  John  Hunter  ].  1.  pg.  40. 

(4)  John  Hunter  eod.  loc. 

tum,  quatenus  vesiculae  ad  eum  spectent,  utrisque  esse 
simillimum  (')• 

In  avibus  nihil  vesiculis  illis  simile  sese  observare 
unquam  potuisse,  verumtamen  inter  coitum  anatis,  tauri 
et  arietis  nihil  differentiae  adesse  videri.  Sin  autem  ve- 
siculae revera  sint  receptacula  seminis,  avibus  quam  ma- 
xime eas  esse  necessarias,  quippe  quae  coitum  mftlto 
frequentius  exercendi  quam  mammalia  facultate  polleant; 
inesse  vero  avibus  receptaculum,  quo  illa  facultas  expli- 
cetur, quoniam  ductus  deferentes,  priusquam  in  cloacam 
aperiantur,  amplificentur,  eam  non  dubie  ob  causam,  ut 
scopo  illi  satisfiat  (2). 

In  extrema  parte  commentarii  bulbum  urethrae  ve- 
rum seminis  receptaculum  esse,  in  quo  priusquam  effluat 
semen  accumuletur,  argumentari  studet. 

Erectionem  duplici,  ait,  satisfacere  scopo:  ut  partim 
penis  major  rigidusque  reddatur,  partim  urethrae  fistula 
coarctetur.  Nam  iis  in  animalibus,  quae  in  coitu  diutius 
versentur,  semen  interim  in  testibus  paratum  per  vasa 
deferentia  in  bulbum  urethrae  exprimi,  sin  testes  semen 
conficere  desinant,  summam  libidinis  accessionem  sequi 
atque  ejaculationem.  Semen  enim  urethrae  bulbum  in- 
citare musculosque  acceleraturos  urinae  [quos  expulsores 
seminis  vocat  (3)]  ad  contractionem  compellere,  quo 
fiat,  ut  vi  quadam  semen  protrudatur  (4). 

Quae  res  quum  ita  sint,  vix  dubitari  posse  putat, 
quin  vesiculae  seminales,  quarum  usum  investigare  non 


(1)  Jolin  lf  iinltr  eod.  loc. 

(2)  Jolin  Hunter  eod.  loc. 

(3)  John  Hunter  1.  I.  pg.  43.  nol. 

(4)  John  H unler  1.  1.  pff.  4;>. 

potuerit,  pro  seminis  receptaculis  non  sint  habendae,  sed 

l 

pro  glandulis,  mucum  peculiarem  parantibus,  et  quin  ure- 
thrae bulbus  exhibeat  receptaculum,  in  quo  semen  ante 
ejaculationem  accumuletur  (1). 

Quam  Hunteri  opinionem  Soemmerringius  (2) 
refellere  conatus,  primum  (3)  comprobare  studuit,  diffe- 
rentiam humoris  vesicularum  seminalium  ab  eo,  qui  testi- 
bus et  vasis  deferentibus  insit,  priori  sententiae , qua  ve- 
siculae seminales  pro  receptaculis  seminis  habeantur,  ni- 
hil repugnare,  siquidem  jam  Hali  e rus  (Elem.  Physiol. 
Lib.  27.  sect.  3.  §.  6.)  illos  humores  diversos  esse  atque 
esse  debere,  docuerit.  Deinde  quod  Hunterus  obser- 
vavit, ablato  teste  alterutro  vesiculam  seminalem  ejusdem 
lateris  non  minus  amplam  plenamque  fuisse,  quam  alte- 
rius lateris,  in  dubitationem  vocat  (-1);  quod  si  tamen 
verum  fuerit,  extraordinariis  in  casibus  forsan  accidere 
posse  existimat,  ut  suo  liquore  vesiculae  impleantur. 
Quod  ad  sententiam  II un teri,  libidine  testes  dolore  af- 
fici perhibentis,  sese  compertum  habere  tradit,  impletis 
vesica  urinaria  et  intestino  recto,  non  compressis  aut  ti- 
tillatis testibus  ejaculationem  exoriri  (5).  Iiunteri  ar- 
gumenta ab  iis  animalibus  sumta,  quibus  vel  nullae  sint 
vesiculae  seminales,  vel  nullum  earum  cum  vasis  deferen- 
tibus commercium,  nihil  probare  dicit,  siquidem  nemo 
sit,  qui  quoniam  nonnulla  animalia  vesicula  fellea  ca- 


(1)  John  II  un  ter  1.  1.  pg.  46. 

(2)  JoJi.  Friedr.  BlnmeuLaclis  medicinisclie  Bildiothek 
Ud.  III.  St.  I.  pag.  {37. 

(3)  1.  1.  pg.  87  — 92. 

(4)  ].  1.  pg.  93. 

(5)  1.  1.  pg.  96. 

reant,  aut  quoniam  piscium  ductus  hepatici  directe  in  ve- 
sicam felleam  inserantur,  bilem  humanam  per  ductum  cy- 
sticum ad  vesiculam  felleam  non  traduci , contendat  (!)• 
Postero  anno  Chaptal  (2)  dissertationem,  Ilunteri 
disputationis,  ut  videtur,  ratione  non  habita,  edidit,  et  ve- 
siculas seminales  recipiendo  semini  in  testibus  parato  non 
inservire,  sed  alium  ad  usum  conformatas  esse,  nec  non 
aliud  semini  receptaculum  assignare  studuit.  Primum 
enim  multa  enumerat  animalia  vesiculis  illis  privata  (3), 
dein  ea  recenset  O)  animalia,  quibus  vesiculae  semina- 
les quidem  sint,  at  cum  ductu  deferente  omni  careant  ra 
tione,  quam  ob  rem  semen  ex  hoc  recipere  non  possint. 
Praeter  hominem  auctore  Ilall ero  (Lib.  XXVII  part.  ge- 
nerat. masc.  I.  7)  tantum  Pygmaeo,  Simiae,  Apro,  Eri- 
naceo esse  dicit  ostium  commune  vesiculae  seminalis  at- 
que vasis  deferentis,  verum  in  his  quoque  commercium 
esse  ejusmodi,  ut  vesiculae  seminales  e vasis  deferentibus 
profectum  semen  accipere  haud  possint.  In  homine  vesi- 
cularum seminalium  ductus  excretorios  cum  vasis  defe- 
rentibus in  canalem  coire  communem,  quo  effici  tantum 
possit,  ut  vesicularum  seminalium  et  vasorum  deferentium 


(1)  1.  1.  pg.  97. 

(2)  M.  J.  A.  Chaptal.  nidmoire  dans  lequel  on  se  propose 
«le  faire  roir,  que  les  ve'sicules  seminales  ne  servent  point  de  re'- 
servoir  a la  semence  se'pare'e  par  les  testiculesj  on  y e’tahlit  un 
nouveau  re'servoir  de  cette  liqueur  et  i on  assigne  un  nouvel  usage 
aux  vesieules,  in 

Ohservations  sur  la  physique,  sur  1’histoire  naturelle  et  sur 
les  arts  par  M.  Rozier,  par  M.  J.  A.  Mongez  et  par  M.  de 
la  Metii  er  i e,  Fevrier  1787.  Tom.  XXX.  4.  pg.  101. 

(3)  1.  1.  pg.  103— 10(i. 

(4)  1.  1.  pg.  100-109. 

humor  inter  ipsam  ejaculationem  misceatur  (1).  Ne  in 
omnibus  quidem  hominibus  conjunctionem  illam  obser- 
vari affirmat,  et  duo  recenset  cadavera,  quorum  vasa  de- 
ferentia et  vesicularum  seminalium  ductus  excretorii  se- 
paratim  in  urethram  exierint,  et  nihilominus  vesiculae  se- 
minales liquoris  plenae  fuerint  (2).  Tertio  in  cadas 
vere  (3)  sese  testes  neque  in  scroto  neque  in  ventre  re- 
perisse,  vesiculas  autem  seminales  solito  humore  impletas 
fuisse  dicit.  Denique  Taudou,  virum  in  arte  corpora 
secandi  versatum,  Monte  Pessulano  duo  incidentem  ca- 
davera nullas  vesiculas  seminales  deprehendisse.  Quibus 
observationibus  si  differentiam  humoris  vesicularum  semi- 

I 

nalium  atque  vasorum  deferentium  addas,  vix  et  ne  vix 
quidem  posse  dubitari,  quin  vesiculae  seminales  semini 
asservando  non  designatae  sint.  Ad  semen  recipiendum 
non  dubie  extremam  ductuum  deferentium  partem  ara 
pliorem  conformatam  esse  (4),  vesiculasque  seminales 
eam  tantum  ob  causam  adesse,  ut  earum  liquor  seminis 
adminiculum  exhibeat  (5). 

Sed  non  multo  post  novam  hac  de  re  disputationem 
edidit  Brugnone  (6),  id  potissimum  moliens,  ut  Hun- 
teri  sententiam  atque  argumenta  refelleret.  Humorem 

(1)  l.  l.  pg.  110. 

(2)  eod.  loc. 

(3)  1.  1.  pg.  111. 

(4)  1.  ].  pg.  H4. 

(5)  1.  1.  pg.  HH. 

(6)  M.  Brugnone,  otiservations  anatomiques  sur  les  ve'si- 
cules  seminales  tendantes  a en  continuer  1’usage,  in 

Memoires  de  1 ac  ademi  e royale  des  Sciences,  annc'es  1786 — 
1787.  a Turin  1788.  4.  pg.  609. 

vesicularum  seminalium,  ait  0),  a semine  emisso  dif- 
ferre, non  mirum  esse,  siquidem  hoc  partim  cum  iis,  quae 
prostatae  et  glandulae  Cowperi  secernant,  partim  cum 
fistulae  urinae  muco  mixtum  sit.  Quamquam  observationes 
H u n t e r i,  qm  exstirpato  teste  alterutro  vesiculam  seminalem 
utramque  pari  modo  repletam  invenerit,  ipse  in  dubium 
vocare  nolit,  eadem  tamen  organa  equorum  castratorum 
minora,  et  vel  vacua  vel  parva  tantum  muci  ab  equorum 
non  castratorum  semine  longe  discrepantis  copia  prae- 
dita se  deprehendisse  refert  (2).  Hunterum  observa- 
tiones eorum  instituisse  hominum,  quibus  post  pubertatem 
ablatus  fuerit  testis;  verisimile  igitur  esse,  in  vesiculis 
tum  adliuc  fuisse  semen,  ante  operationem  ibidem  colle- 
ctum. In  homine  robusto  viginti  sex  vel  septeni  annorum, 
quem  vasis  deferentis  pars,  eaque,  ut  visum  sibi  sit,  a 
partu  inde  defecerit,  vesiculam  seminalem  ejusdem  la- 
teris flaccidam  vacuamque  se  reperisse  (3).  Testem  im- 
pedita seminis  ejaculatione  dolere  atque  tumescere,  facile 
se  largiri,  eo  tamen  nihil  aliud  probari,  nisi  testem  illo 
tempore  multum  semen  parare,  quod  nemo  dubitet;  si 
nihil  in  vesicularum  seminalium  regione  sensu  percipiatur, 
hanc  esse  veram  causam,  quod  istae  facile  distendantur 
testibusque  minus  sensiles  sint  (4).  Quod  ad  Hunteri 
observationes  pertineat,  quibus  sibi  persuasum  putet,  ve- 
siculas seminales  macrorum  atque  robustorum,  tenerae  at- 
que profectioris  aetatis  hominum  pari  modo  impletas  in- 
veniri, illas  suis  minime  esse  consentaneas,  quum  con- 

(1)  Urugnone,  1.  1.  x>g.  622. 

(2)  Idem  1.  I.  pg.  623. 

(3)  Idem  1.  1.  pg.  625.  not.  (oo). 

(4)  Idem  1,  1.  pg.  626. 

traria  semper  a sese  sint  observata(l).  Vesicularum  semi- 
nalium in  variis  animalibus  defectum,  quo  Hunterus 
opinionem  suam  tueri  studeat,  haud  pluris  aestimandum 
esse,  quam  vesiculae  felleae  defectum,  qui,  licet  in  qui- 
busdam animalibus  eccurrat,  tamen  bilem  ab  illa  suscipi, , 
non  refutet  (2).  Si  Hunterus,  ductum  ejaculatorium 
vesiculae  seminali  ductuique  deferenti  communem  in  equo 
ad  refluendum  semen  non  satis  longum  esse  contendat, 
ignorasse  illum,  vasa  deferentia  pariter  atque  in  homine  in 
vesiculas  seminales  paululum  inclinari  ductusque  ejacula- 
torios valvulis  membranaceis  claudi.  Ceterum  vesiculas 
seminales  equorum  circa  fundum  non  majorem  glandula- 
rum numerum,  quam  alibi,  exhibere,  sed  tunicam  earum 
muscularem  magis  ibi  evolutam  esse,  atque  liquorem  ea- 
rum a vasorum  deferentium  humore  perparum  discre- 
pare (3).  Accuratam  quidem  esse  II  un  ter  i descriptio- 
nem vesicularum  seminalium  Caviae  cobayae  et  Muris 
ratti,  earum  ostia  vero  ab  iisdem  vasorum  deferentium 
non  esse  sejuncta,  imo  vero  haec  in  ductum  excretorium, 
utrique  vesiculae  seminali  communem,  exire.  Ceterum 
illis  verum  inesse  semen,  quod  si  a vasorum  deferentium 
liquore  aliquanto  differat,  veram  hujus  rei  esse  causam, 
partim  quod  semen  diutius  in  iis  moretur,  partim  quod 
ille  fortasse  nimio  eas  objecerit  frigori  (4).  Si  Hunte- 
rus iu  Cavia  cobaya,  exstirpato  dimidio  anno  ante  teste 
alterutro,  statim  post  initum  utramque  vesiculam  semina- 
lem humoris  plenam  invenerit,  hac  re  tantum  apparere, 

(1)  Idem  1.  1.  pg.  626—627. 

(2)  Idem  1.  1.  pg.  629. 

(3)  Idem  I.  1.  pg.  631.  632. 

(4)  Idem  1.  1.  pg.  633.  634, 

haecce  animalia  in  uno  quoque  coitu  non  omne  semen 
ejicere,  atque  in  vesicula  castrati  lateris  vel  semen  re- 
mansisse, quod  ante  operationem  in  ea  fuerit,  vel  per 
ductum  excretorium  commune  supra  descriptum  ex  alte- 
rius lateris  vesicula  eo  refluxisse  (l).  Quod  ad  Aprum 
et  Erinaceum  attineat,  organa  horum  animalium  pro  vesi- 
culis seminalibus  habita  prostatas  esse  sibi  videri,  certe 
in  sue  castrato  id  sese  reperisse,  quum  sibi  haud  conti- 
gerit, ut  suem  non  castratum  examinare  potuerit;  idem 
in  Erinaceo  sibi  visum  esse,  quem  hiberno  tempore  ex- 
ploraverit, quo  duo  corpora  parva  glandulosa  eo  loco 
deprehenderit,  quem  vesiculae  seminales  tenere  soleant  (2). 
Deinde  Ruminantia  vesiculis  seminalibus  defici  organaque 
eorum  pro  illis  habita  prostatas  esse,  his  rationibus  con- 
firmare studet  (3):  primum  quod  in  Ruminantibus  alia  or- 
gana non  reperiantur,  quae  prostatae  existimari  queant, 
nullumque  Mammale  sibi  notum  sit,  quod  careat 
prostata;  deinde  quod  illarum  partium  humor  quam 
maxime  a ductuum  deferentium  semine  differat; 
tum  quod  extrema  Ruminantium  vasa  deferentia  valde 
amplificentur,  ita  ut  vesicularum  seminalium  perfunctio- 
nem suscipere  possint.  In  extrema  dissertatione  Brug- 
none  (4)  urethrae  bulbum  ad  recipiendum  semen  inter 

coitum  collectum,  Ut  Huntero  videatur,  non  factum  esse, 
- # 

demonstrare  studet. 

Longius  deinde  per  intervallum  hac  de  re  nihil  agi- 
tatum est.  Viri  in  rebus  anatomicis  et  physiologicis  ver- 


(1)  Idem  1.  I.  i>g.  635.  636. 

(2)  Idem  1.  1.  i>g.  637.  636. 

( 3 ) Idem  1.  1.  i»g.  636 — 641. 

(4)  Idem  1.  i.  i'g.  642.  643. 

sati,  quum  prima  F al  1 o p p i a e de  vesicularum  seminalium 
usu  doctrina  maximam  partem  vigeret,  nonnunquam  tantum 
repetitis  et  Graafii,  et  Soemmerringii  et  Brugnoni 
argumentis  Hunteri  sententiam  vanam  et  irritam  reddere 
conati  sunt  (l). 

Pluribus  tamen  annis  post  Andral  (2)  denuo  ad 
humoris  vesicularum  seminalium  C a viae  cobayae  a duc- 
tuum deferentium  liquore  discrepantiam  animum  attendens, 
se  primum  illam  observasse  putavit  (3).  Quam  rem  sa- 
tis explicare  non  potuisse  videtur,  quippe  qui  lias  propo- 
suerit quaestiones:  utrum  semen  in  vesicula  seminali  re- 
sorptionis ope  nonnullis  partibus  privetur;  an  vesiculae 
seminalis  parietes  liquorem  quendum  semen  commutan- 
tem perficiant;  manifestumne  sit,  vesiculam  seminalem  ex 
vasis  deferentibus  semen  excipere,  liaecne  peculiarem 
edat  humorem,  qui  in  urethra  cum  semine  misceatur?  — 
Eodem  anno  Prevost  et  Dumas  observationum  de 
animalculis  spermaticis  primitias  divulgarunt  (4).  Quum 
vesicularum  seminalium  Caviae  cobayae  humorem  non 
colore  tantum  et  crassitudine  a semine  testis,  epididymi- 
dis vasisque  deferentis  discrepare,  verum  etiam  animalcu- 
lis defici  spermaticis,  quae  in  harum  partium  liquore 
innumerabilia  adessent,  observassent ; humorem  autem  ve- 


(1)  Conf.  J.  F.  Meckel,  Hanclbucli  (ler  menschlichcn  Ana- 
tomie,  4.  Bd.  Halle  und  Berlin  1820.  8.  pag.  568,  und  dessen 
Uebersetzung  von  G.  Cuvier  s Vorlesungen  iiber  vergleichende 
Anatomie.  4.  Bd.  Leipzig  1810.  8.  pg.  416.  not. 

(2)  F.  Mag  endie,  Journal  de  pliysiologie  experimentale  et 
palhologique,  Tom.  I.  pg.  74. 

(8)  Conf.  H u n t e r 1.  c.  pg.  39.  et  supra  pag.  19. 

(4)  Memoires  de  la  sociele'  de  pliysique  et  d histoire  nalurelle 
de  Geneve.  Vol  I.  Part.  I.  pg.  180. 

siculae  seminalis  Leporis  cuniculi,  e flavo  cinereum, 
multis  animalculis  spermaticis  scatentem,  inter  quae  cor- 
puscula subrotunda,  saepe  coarcervata,  variae  magnitu- 
dinis essent,  cognovissent:  vesiculas  seminales  Caviae  co- 
bayae,  id,  quod  continerent,  vel  ipsas  parare,  vel  muta- 
tum glandularum  Covvperi  excipere  humorem,  vesicula 
autem  seminali  Leporis  cuniculi  semen  in  testibus  per- 
fectum et  ex  vasis  deferentibus  profectum  contineri,  pu- 
tarunt. Aliquot  annis  post  de  vesicularum  seminalium 
usu  genaratim  atque  universe  loquentes,  eas  nihil  parare 
affirmarunt,  sed  vasorum  deferentium  semen  in  bulbo  ure- 
thrae cum  liquore  prostatico  mixtum  excipere,  idemque 
ad  ejaculationem  usque  asservare  (1).  Quamquam  con- 
tinuatis partium  genitalium  disquisitionibus  liquori  vesi- 
cularum seminalium  Caviae  cobayae  animalcula  sperma- 
tica, uti  jam  prius  dixerant,  non  inesse,  denuo  observa- 
runt (2),  eandemque  rationem  vesicularum  seminalium 
Erinacei  esse  animadverterunt  (3) , tamen  a sententia 
sua  de  vesicularum  seminalium  usu  haud  recessisse  vi- 
dentur, si  excipias  vesiculas  seminales  Erinacei  et 
Caviae  cobayae;  illius  enim  vesiculas  non  dubie  li- 
quorem suum  ipsas  conficere  (4),  hujus  autem  vel  idem 


(1)  Prevost  et  Duinas,  nouvelle  theorie  de  la  gcncratiun,  in 
Annales  des  Sciences  naturelles  par  M.  31.  Audouin,  Ad.  Bron* 
gniart  et  Dum  as.  Tome  premier,  a Paris  1824.  8.  pg.  29. 

(2)  Prevost  et  D urnas,  observations  relatives  a 1’appareil 
generateur  des  aniinaux  males;  examen  des  liquides  renfermes 
dans  les  diverses  glandes  qui  peuvent  s'y  rencontrer  ; histoire  et 
description  des  animalcules  spermatiques  i in  Annales  des  Sciences 
natur.  Toni.  I.  pg.  175. 

(3)  Prevost  et  Dum  as  1.  1.  pg.  170. 

(4)  Prevost  et  D urnas  1.  1.  pg.  171.  et  176. 

facere,  vel  humorem  fortasse,  quem  vesiculae  accessoriae 
Cuvieri  et  glandulae  Covvperi  parent,  excipere  di- 
cunt (1).  Praeter  Erinacei,  Caviae  cobayae  et  Leporis 
cuniculi  vesiculas  seminales,  nullas  alias  examinasse  vi- 
dentur, certe  equidem  nihil  praeterea  traditum  inveni.  — 
Burdachius  (2)  hominum  et  plurimorum  Mammalium 
vesiculas  seminales,  laudatis  variis  argumentis  a Regnero 
de  Graaf  et  Brugnone  allatis,  pro  receptaculis  semi- 
nis, nonnullorum  autem  Mammalium,  Apri  enim  et  Eri- 
nacei, pro  organis  secretoriis  habet:  Apri  enim  vesiculas 
naturam  glandulosam  prae  se  ferre,  in  Erinacei  vesiculis 
Prevost  et  Dumas  animalcula  spermatica  non  repe- 
risse  affert.  E.  H.  Web  er  (3)  vesiculas  seminales  re- 
ceptacula esse  arbitratur,  quocum  consentit  Gurlt(4), 
si  excipias  Ruminantia  et  Aprum,  quippe  quorum 
vesiculas  seminales  nominet  spurias,  magisque  pro  orga- 
nis secretoriis  quam  receptaculis  seminis  habeat»  Deni- 
que R.  Wagner(5)  vesiculas  seminales  organis  secre- 
toriis adnumerandas  esse  censet. 

(1)  Non  dubie 'erravit  itaque  E.  H.  Welter  (Hil  debrandt’s 
Analoinie,  herausgegeben  von  Welter,  Bd.  3,  pag.  398.  not.) 
Prevost  et  Dumas  iis  adnumerans,  qui  Wliartonuin  Hun- 
terumque  secuti  vesiculas  seminales  pro  organis  secretoriis  lia-' 
Itent,  quum  viri  illi  duo  Erinacei  europaei  et  Caviae  colicae  tan- 
tum vesiculas  receptacula  seminis  esse  negent. 

(2)  Die  Physiologie  ais  Erfahrungswissenscbaft,  1.  Band,  von 
C.  F.  Burdach,  mit  Beitragen  von  C.  E.  von  Baer  und  H. 
Rathke.  Leipzig  1826.  8.  pg.  141  — 143. 

(3)  F.  H i 1 d e L r a n d t s Handltucli  der  Anatomie  des  Mensclien. 
4.  Ausgalte,  liesorgt  von  E.  H.  Welter,  4.  Bd.  pg.  389. 

(4)  C.  1.  Gurlt,  Handltucli  der  vergleiclienden  Anatomie 
der  Haus  - Saugethiere.  2.  Bd.  2.  Auli.  Berl.  1834.  8.  pg.  100. 

(51  R.  Wagner,  Lehrbuch  der  vergleiclienden  Anatomie. 
Leipzig  1835.  8.  pg.  364, 

PARS  ALTERA  ANATOMICA, 

Quamvis  Cuvier  in  complicata  glandularum  geni- 
talium secundariarum  notione  evolvenda  magnum  studium 
multamque  operam  consumserit,  tamen  earum  et  praeser- 
tim vesicularum  seminalium  cognitio  omnibus  suis  nume- 
ris et  partibus  nondum  expleta  est.  Duae  potissimum 
adsunt  res,  quae,  ut  vesicularum  seminalium  cognitio  per- 
ficiatur, accuratiore  indigent  examine.  Primum  enim  ostio- 
rum vesicularum  seminalium  descriptiones  admodum  va- 
riant , deinde  inter  viros  anatomiae  peritos  non  conve- 
nit, utrum  Ruminantium  organa,  quae  eo  loco,  quem 
vesiculae  seminales  tenere  soleant,  adsint,  revera  tales 
sint  vesiculae  an  prostatae. 

Quod  ad  vesicularum  seminalium  ostia  attinet,  vix 
ullum  nostrae  memoriae  virum  in  rebus  anatomicis  ver- 
satum dubitare  existimo,  quin  ea  in  homine  cum  vasis 
deferentibus  ductus  ejaculatorios  constituant.  Quae  res 
non  ita  se  habet  in  Mammalibus.  Huntcrus  enim 
multa  enumeravit  animalia,  quorum  vesiculas  seminales 
vasaque  deferentia  separatim  in  urethram  inseri  tradit. 
Brugnone,  quamquam  hanc  sententiam  ex  parte  refu- 
tavit, dicit  (1)  tamen  omnino,  vesiculas  seminales  Cervi, 
quas  prostatas  esse  putat,  separatim  a vasis  deferentibus 
in  urethram  exire,  id  quod  Prevost  et  Dumas  etiam 
de  vesiculis  seminalibus  Caviae  coba^ae  (-2)  5 Erinacei 
Europaei  (3)  et  Leporis  cuniculi  (4)  affirmant.  Equidem 

(1)  Brugnone  1.  1.  l>g.  641. 

(2)  Annales  <les  sc.  naturell.  Toni.  I.  173, 

(3)  L.  1.  i>g.  171. 

(4)  L.  1.  vff.  23. 

multorum  animalium  vesiculas  seminales  accurratius  in- 
dagavi easque  in  illis  quoque  semper  cum  ductibus  de- 
ferentibus junctas  in  urethram  exeuntes  vidi.  Quam  ob 
rem  conjunctionem  illam  in  omnibus  animalibus,  quibus 
sint  vesiculae  seminales,  adesse,  persuasum  habeo. 

Quod  ad  rem  alteram,  argumenta  Brugnoni,  quem 
Cuvier  et  Meckel  secuti  sunt,  ad  defendendam  ejus 
opinionem  haud  sufficiunt.  Nam  hoc  ipsum  concedatur, 
primum  ejus  argumentum,  quo  vesiculas  seminales  Ru- 
minantium prostatas  esse  probare  studet,  quoniam  hisce 
in  animalibus  alia  organa  non  inveniantur,  quae  cum 
prostatis  aequari  queant,  et  quoniam  nulla  alia  sint  ani- 
malia prostatis  privata  (1),  a vero  non  abhorrere;  mi- 
nime tamen  id  probat,  quod  Brugnone  probare  cona- 
tur. His  enim  reponere  nimirum  licet,  Ruminantia 
sola  omnium  esse  Mammalium,  quae  careant  prostata, 
neutiquam  autem  ut  organa,  quae  locum  teneant  vesicu- 
larum seminalium  unumque  tantum  habeant  ductum  ex- 
cretorium, qui  insuper  cum  vase  deferente  ad  ductum 
ejaculatorium  coeat,  prostatis  sint  adnumeranda,  inde  se- 
quitur. Praeterea  argumentum  illud  diligenti  observatione 
haudquaquam  tenetur.  Ruminantia  enim  prostata  defici  om- 
nino contendi  non  potest,  etiamsi  pleraque  minimam  tantum  et 
rudimentum  quasi  ejus  habent  (2).  Cervi , capreoli  prostata, 
id  quod  ipse  reperi,  bene  est  formata  et  per  complura 

(1)  Brugnone  1.  c.  pg.  639. 

^2)  1 homas  Bircli,  the  liistory  of  tlie  royal  society  of  Lon- 
flon.  Vol.  III.  Lornlon  1757.  4.  pg.  105.  R.  Wagner,  Lehr- 
l.uch  der  vergleichenden  Anatomie.  Leipzig  1835.  8.  pg.  362. 
et  364. 

foramina  liquor,  quem  parat,  in  urethram  effunditur. 
Testem  hac  in  re  facio  Baerium,  qui  idem  prae- 
terea in  Cervo  alce  observavit  (1).  Ceteroquin  revera 
sunt  nonnulla  Mammalia,  quae  prostata  carent,  ut  Mu- 
stela putorius  (2),  Bradypus  tridactylus  (3)  et  Monotre- 
mata  (4)  forsan  etiam,  judice  Cuvier,  Phascolomys 
Wombat  (5). 

Alterum  argumentum,  quo  Brugnone,  vesiculas 
seminales  Ruminantium  prostatas  esse,  persuasum  habet, 
in  eo  est,  quod  in  Bove  tauro  novemmestri  organa  illa 
humore  subfusco  turgida,  in  testibus  autem  vasisque  de- 
ferentibus ne  vestigium  quidem  seminis  invenerit  et  quod 
illarum  liquor  a semine  quam  maxime  semper  differat  (6). 
Attamen  in  tertia  hujus  opusculi  parte  docere  conabor, 
quam  facile  sit  cognitu,  in  animali  impubere  organis  illis 
inesse  humorem,  atque  humor  iste  discrepet  a semine 
oportere. 

Quam  ob  rem  illa  Mammalium  organa,  quae  vel 
vesicularum  vel  glandularum  formam  exhibeant,  unoque 
sint  instructa  ductu  excretorio,  qui  cum  vase  deferente 
conjunctus  ductum  ejaculatorium  fingat,  vesiculas  semi- 


(1)  Burdach’s  Pliysiologie,  1.  Band  mit  Beilriigen  von  v. 
Baer  und  Rathke.  Leipzig  1826.  pg.  140. 

(2)  Prerost  et  D urnas,  nouvelle  theorie  de  la  gcneration, 

in  Annales  des  sc.  naturelles.  Tom.  I.  pg.  18. 

(3)  J.  F.  Meckel,  Bei trage  zur  vergleiclienden  Anatomie, 

2.  Bd.  1.  Hft.  Leipzig  1811.  8.  pg.  127. 

(4)  Ev.  Home,  Lectures  on  comparative  anatomy,  Vol.  III. 

pg.  361. 

(5)  G.  Cuvier,  Leyons  d’anatomie  comparce,  recueillies  et 
publiees  sous  ses  yeux  par  G.  L.  Huvernov,  Tom.  V.  Paris 
1805.  8.  pg.  45. 

(6)  Brugnone,  1.  1.  pg.  640.  et  641. 

nales,  quas  vocant,  esse,  persuasum  habeo,  quas  breviter 
describere  milii  propositum  est.  Quo  facto  jam  apparere 
puto,  quibus  in  Mammalium  ordinibus  vesiculae  semina- 
les adsint  nec  ne,  ad  certam  legem  revocari  non  posse, 
neque  ullum  forsitan  animal,  quod  vesiculis  gaudeat  se- 
minalibus, prostata  glandulisque  Cowperi  defici. 

I.  Hominis  vesicula  seminalis  utraque  in  pelvi  ex- 
tra peritonaeum,  in  posteriore  tantum  parte  hoc  leviter 
vestita,  inter  inferiorem  vesicae  urinariae  partem  rectum- 
que intestinum,  juxta  exterius  utriusque  vasis  deferentis 
latus  ita  sita  est,  ut  ductuum  deferentium  fines  inter 
utramque  positi  sint.  Quam  extremis,  ut  dicitur,  digitis 
attingens  vesiculam  membranaceam  simplicem  crederes, 
ovatam,  superficie  eminentiis  gyrisque  aspera  instructam, 
pollices  duos  vel  tres  longam,  dimidiam  vel  tres  pollicis 
partes  latam.  Tela  cellulari  inter  gyros  vesicularum  plane 
destructa,  pleraeque  eminentiae  evanescunt  ( quibus  ducti 
prioris  temporis  viri  anatomiae  periti  vesiculas  semina- 
les ex  fistula  coeca,  in  plures  ramos  ramulosque  divisa, 
constare  putabant)  (1)  nihilque  nisi  fistula  coeca,  simplex, 
sex  propemodum  pollices  longa,  duas  tresve  lineas  lata 
offertur,  vel  semel  vel  bis,  vel  ter  versus  se  ipsam  re- 
flexa. Circa  finem  fistulae  superiorem  tantum  auctore 
Meckelio(2)  plerumque  ramuli  simplices,  sicut  iis  locis, 
quae  extremis  eminentiis  respondent,  sacculi  coeci  depre- 
henduntur. Finem  versus  inferiorem  utraque  vesicula 

(1)  Allterti  v.  Hali  er,  operum  anatomici  argumenti  mi- 
norum Toin.  sec.  pars  prima.  Lausannae  1777.  4.  pg.  5. 

(2)  J.  F,  Meckel,  Uebersetzung  von  G.  Cuvier’s  Vorle- 
sungen  iilier  vergleicliendc  Anatomie.  4.  Theil,  Leipzig  1810.  8. 
pg.  421,  Anmerk.  2. 

seminalis  coarctatur  et  cum  vase  deferente  sui  lateris  sub 
angulo  peracuto  in  ductus  ejaculatorios  coit,  qui  in  po- 
steriorem urethrae  parietem  inseruntur. 

Duae  sunt  vesicularum  seminalium  tunicae,  altera 
exterior,  alba,  crassa,  cellulosa,  altera  interior,  mucosa, 
ad  quas  in  'parte  postica  accedit  tertia  tunica,  integumen- 
tum dico,  a peritonaeo  profectum.  Tunica  interna  s.  mu- 
cosa multas  rugas  varie  porrectas  offert,  quae  teste  Cal- 
dano  (1)  ab  extremis  venarum  ramulis  oriuntur. 

II.  Quadrumanorum  vesiculae  seminales  humanis  si- 
millimae, multo  magis  tamen  tortuosae  ac  ramosae  ap- 
parent. Caverna  earum  crassis  laminis  in  plures  loculos, 
quam  extrinsecus  animadvertere  licet,  attamen  inter  se 
cohaerentes,  dividitur.  Vesicularum  cum  ductibus  defe- 
rentibus conjunctio  eadem  atque  in  homine  reperitur. 

Simiae  Satyri  vesiculae  seminales  auctore  Ty  sone  (2) 
ab  iisdem  hominis  partibus  nihil  discrepant. 

Lemuris  L.  vesiculae  seminales  in  fistula  coeca,  am- 
pla, conica,  consistunt,  cujus  apex  introrsum  flectitur. 
Cavernam  habent  simplicem,  tenuibus  parietibus,  in  inte- 
riore superficie  reticulatis,  circumdatam,  atque  utrimque 
cum  vasis  deferentibus  in  ductus  ejaculatorios  coeunt. 

III.  Chiropterorum  vesicidae  seminales  vel  saccos 
simplices,  subrotundos,  albidos,  amplos,  parietibus  glan- 
dulosis 'munitos  exhibent,  vel  ex  intestino  quasi  coeco, 


(1)  F.  Caldani,  ojmsc.  anat.  Putav.  1803.  pg.  25. 

(2)  Edw.  Tyson,  Orang-outang  ox  tlu*  analomy  of  Ilie  pyg- 
mie,  compareil  witli  tliat  of  a monkey,  an  ape  and  a man;  to 
ivhich  is  added  a philological  essay,  concerning  tlie  pygmies,  Ilie 
cynocephali,  Ilie  salyxs  and  spliinges  of  Ilie  ancients,  London 
1699.  4.  pg.  44. 

longo  amploque  constant,  quod  pluries  inflexum  secun- 
dum longitudinem  eminentiis  membranaceis  in  cellas  mul- 
tas, inter  se  cohaerentes,  dividitur.  Ductus  earum  excre- 
torii semper  eum  vasis  deferentibus  in  ductus  ejaculato- 
rios confluunt.  Illa  vesicularum  seminalium  forma  in 
Vespertilione  murino,  haec  teste  Cuvier(l)  in  Vesper- 
tilione vampyro  elegantissima  observatur. 

IV.  Carnivora  paene  omnia  vesiculis  seminalibus 
carent.  Mira  tamen  earum  forma  exstat  in  Erinaceo  Eu- 
ropaeo, sive-  magnitudinem  sive  figuram  respicis.  Utra- 
que enim  ex  viginti  quinque  trigintave  fistulis  coecis, 
membranaceis,  tenuissimis,  pedis  unius  vel  duorum  lon- 
gitudinem aequantibus,  constat,  quae  iterum  iterumque  ad 
se  ipsas  reflectuntur  et  utrimque  in  ternos  quinosve  fasci- 
culos colliguntur.  Singulae  fistulae  tenuissimae  non 
longe  ab  finibus  coecis  ad  lineae  amplitudinem  subito  dila- 
tantur, quo  facto  pedetentim  coarctautur,  tandemque  omnes 
in  unum  ductum  excretorium  admodum  tenuem  conflu- 
unt, qui  cum  vase  sui  lateris  deferente  conjunctus  tam- 
quam ductus  ejaculatorius  in  urethram  inseritur. 

Non  minus  singulares  vesiculas  seminales,  inprimis 
quod  situm  attinet,  Talpa  Europaea  habet,  quas  Me- 
c k e 1 (2)  accuratius  primus  descripsit.  Etenim  non  ut  re- 
liquorum animalium  vesiculae  seminales  pone  vesicam 
urinariam,  sed  ante  eam  sitae  sunt.  Utraque  corpus  ex- 
hibet magnum,  subrotundum,  ex  fistulis  convolutis  com- 
positum, quae  si  evolvuntur,  utramque  vesiculam  ex  duo- 

(1)  G.  Cuvier,  lepons  danatomie  comparet*,  etc.  Tom,  V. 
l'g.  33. 

(2)  J.  F.  Meckel,  Iieilriige  ztir  vergloiclienden  Anatomie, 
1,  Bantl,  2.  Heft.  Leipzig  1309.  8.  pg.  132  — 35. 

bus  ramis  constantem  videbis,  in  quinos  ramulos  divisis, 
e quibus  minores  denuo  procedunt.  Qui  omnes  ramuli 
tenues  in  fistulam  brevem  angustam,  quae  cum  vase  de- 
terente ductum  ejaculatorium  producit,  colliguntur. 

V.  Marsupialia  non  exstant,  quae  vesicules  habent 
seminales. 

\ I.  Glirum  vesiculae  seminales  perinde  ac  ceterae 
omnes  partes  genitales,  eximiae  sunt  magnitudinis. 

Lepori  timido  et  Lepori  cuniculo  una  tantum  est 
vesicula  seminalis  ampla,  fere  quadrangula,  inter  extrema 
vasa  deferentia  sita,  parietibus  membranaceis,  crassis,  su- 
perne glandulosis,  munita,  in  ductum  transiens  ejacula- 
torium, ei  vasique  deferenti  utrique  communem. 

Lagomys  pusillus  autem,  Lagomys  ogotoma  et  La- 
gomys  alpinus  auctore  Cuvier  (1)  geminas  habent  ve- 
siculas seminales. 

i 

Murinorum  vesiculae  seminales  ex  intestinis  con- 
stant coecis,  simplicibus,  membranaceis,  conicis,  tortuosis, 
et,  quo  tempore  adest  ardor  coeundi,  peramplis,  eminen- 
tiis aut  instructis,  aut  privatis.  Quibus  similia  organa 
offert  Myoxus. 

Caviae  cobayae  vesiculae  seminales  ex  duobus  con- 
stant utriculis,  coecis,  intestinorum  similibus,  tres  vel 
quinque  pollices  longis,  qui  ex  pelvi  in  abdominis  cavum 
ad  renes  usque  porriguntur.  In  parte  postica  unam  ac 
dimidiam  vel  duas  lineas  latae  sunt,  sed  partem  versus 
anticam  pedetentim  ita  coarctantur,  ut  finis  carum  anticus 
idemque  coecus  circiter  tertiam  vel  dimidiam  lineae  par- 
tem latitudine  adaequet.  Utplurimum  quater  vel  quin- 


(1)  G.  Cuvier,  1.  1.  1»£.  36. 

quies  aci  se  ipsas  paululum  inflectuntur,  destructaque  mem- 
branula tenui  cellulosa,  quae  ab  una  ad  alteram  flexio- 
nem porrigitur,  instestini  coeci,  conici,  atque  recti  effi- 
giem praebent.  Prope  ab  ostiis  solito  magis  congluti- 
nantur, ita  ut  inter  vasa  deferentia  sitae  sint.  Quod  ad 
ostia  ipsa  attinet,  auctores  valde  inter  se  dissentiunt. 
H u n t e r u s enim  vesicularum  seminalium  ductus  ex- 
cretorios separatim  a vasis  deferentibus  in  urethram  in- 
seri tradit,  id  quod  Prevost  et  D urnas  (2)  quoque 
affirmant.  Brugnone  (3)  vero  vasa  deferentia  in  duc- 
tum utrique  vesiculae  seminali  communem  immitti  con- 
tendit. Equidem,  repetita  disquisitione  accuratiore,  in  ure- 
thra, quo  loco  vesiculae  seminales  et  vasa  deferentia  in 
eam  inseruntur,  unam  tantum  rimulam  longiusculam,  eam- 
que  exiguam,  deprehendi,  cujus  margines  laterales  afflato 
aere  paululum  diducuntur,  ita  ut  medium  cernas  septum 
oblongum,  media  parte  aliquantum  recedente,  quo  fit,  ut 
orificium  in  urethra  simplex  appareat.  Quoclsi  vasa  de- 
ferentia simul  comprimuntur,  utroque  in  latere  per  ostia 
minima  humorem  in  vesiculae  seminalis  utriusque  duc- 
tum excretorium  indeque  in  urethram  influentem  videmus. 

Dasyproctae  aguti  vesiculae  seminales  auctore  Cu- 
vier  (4)  duo  ampla  intestina  coeca  offerunt,  ramulos  ali- 
quot emittentia.  Utriusque  vesiculae  ductum  excretorium 
separatim  a vasis  deferentibus  in  veru  montani  cavernam 
inseri  dicit.  D a u b e n t o n (5)  perlongas  esse  dicit  hu- 

(1)  John  Hunter,  1.  1.  pg.  39. 

(2)  Annales  <les  sc.  nalur.  Toin.  I.  pg.  174. 

(3)  Brugnone,  1.  1.  pg.  633. 

(4)  Cuvier  1.  1.  pg.  35.  > 

(5)  Buffon’s  Allgemeine  Hislorie  der  Natur  nach  allen  iliren. 

jus  animalis  vesiculas  seminales,  ex  fistulis  lineam  unam 
ac  dimidiam  latis  compositas,  quae,  in  magna  coactae  glo- 
mera, longo  meatu  prope  a vasorum  deferentium  orificiis 
in  urethram  inserantur.  Si  quid  ex  addita  icone  judicare 
licet,  de  vesicularum  seminalium  cum  vasis  deferentibus 
commercio  vix  dubitari  potest,  id  quod  ipse  in  partibus 

"V, 

Dasyproctae  aguti  genitalibus,  quae  in  museo  nostro  ana- 
tomico asservantur,  observavi. 

In  Sciuro  vulgari  vesiculae  seminales  eandem  atque  in 
Cavia  cobaya  sedem  tenent,  minores  autem  et  glandulo- 
sis parietibus  instructae  sunt. 

VII.  Num  Edentatorum  quidquam  vesiculas  habeat 
seminales,  decernere  nequeo,  quum  observationes  anato- 
micae de  hoc  animalium  ordine  sint  paucissimae. 

Bradypoda  iis  carent,  certe  Bradypus  tridactylus 
teste  Meckelio  (1);  item  Monotremata  iis  carent,  au- 
ctoribus Cuvie r (2),  Home  (3),  et  R.  Wagner  (4). 
Utrum  Cingulata  et  Verhiilinguia  iis  gaudeant  nec  ne, 
compertum  non  habeo.  Daubenton  descriptionem  tan- 
tum anatomicam  Dasypodis  Pebae  feminae  (5)  nec  non 
Myrmecophagae  didactylae  feminae  (6)  offert.  Quum 


besondern  Theilen  4r.  Tlieil  2r.  Bd.  Hamlmrg  unii  Leipzig  17(55. 
4.  pg.  222. 

(1)  J.  F.  Meckel,  BeitrSge  zur  vergleiclienden  Anatoinie, 
2.  Bd.  1.  Hft.  Leipzig  1811.  8.  i»g.  127. 

(2)  G.  Cuvier,  1.  1.  i>g.  31. 

(3)  Ev.  Home,  1.  I.  pg.  3(51. 

(4)  R.  Wagner,  Lelirliucli  der  vergleiclienden  Anatomie. 
Leipzig  1835.  8'.  pg.  363. 

(5)  Buffon’s  Nalurgescliichte , deutsclie  Uebersetzung,  5. 
Tlieil,  2.  Band.  pg.  137. 

(6)  L.  1.  pg.  95. 

Myrmecophaga  didactyla  cloacam  (1),  uti  Monotremata 
et  Bradypus  tridactylus,  habeat,  partes  genitales  viriles 
aeque  atque  in  his  constitutas  esse,  suspicari  licet. 

VIII.  Pachydermorum  vesiculae  seminales  partim 
cavernas  simplices  aut  stricturis  divisas  habent,  partim 
organis  glandulosis,  uti  Ruminantium,  similes  apparent. 

Elephantis  vesiculae  seminales  teste  Cuvier  (2) 
permagnae  sunt,  ovatae,  circa  fundum  strictura  quadam 
praeditae,  qua  caverna  communis  in  majorem  atque  mi- 
norem dividitur.  Tunica  interna  columnas  praebet  dis- 
solutas, quae  superficiem  interiorem  in  sulcos  magis  mi- 
nusve  latos,  eosdem  vero  planos,  dividunt.  In  antica  et 
exteriore  utriusque  vesiculae  parte  proprius  exstat  mu- 
sculus, ab  illius  collo  in  mediam  partem  porrectus,  quo 
contracto  vesiculae  fundus  ad  collum  propius  accedit  et 
liquor,  qui  ei  inest,  effunditur.  Utraque  vesicula  semina- 
lis cum  vase  deferente  sui  lateris  juncta  in  urethram  in- 
seritur. 

Sus  vesiculas  seminales  offert  permagnas,  quatuor 
sexve  pollices  longas,  unum  ac  dimidium  latas,  e lobis 
lobulisque  compositas,  quibus  magnae  insunt  cellae  mult- 
angulae, quae  omnes  inter  se  cohaerentes  in  ductum  eja- 
culatorium communem  confluunt,  qui  cum  vase  deferente 
sui  lateris  urethrae  immittitur.  Brugnone  (3)  subus 
vesiculas  seminales  derogat,  quippe  qui  in  subus  castra- 
tis, alios  enim  examinandi  opportunitas  ei  defuit,  earum 
loco  nonnisi  corpuscula  exigua  glandulosa  invenerit. 
Equidem,  quamquam  non  mediocrem  operam  curamque 


(1)  L.  i.  vg.  99. 

(2)  G.  Cuvier,  1.  ].  pg.  37. 

(3)  Brugnone  1.  1.  pg.  637. 

hac  in  re  consumsi,  initio  tamen  suum  castratorum  tan- 
tummodo partes  genitales  adipisci  potui,  quibus  examina- 
tis intellexi,  subus  tenera  aetate  castratis  vix  ullum  vesi- 
cularum seminalium  vestigium  inesse,  sues  vero,  quibus 
jam  adultis  testes  detracti  siut,  vesiculas  exhibere  bene 
formatas,  minus  tamen  amplas  quam  apri,  cujus  partes 
genitales  explorandi  facultatem  humanitati  ac  benevolen- 
tiae Professoris  ili.  Dr.  Gurlt  debeo. 

Dicotyles  vesiculas  seminales  non  multo  secus  for- 
matas habet,  quas  Daubenton  (1)  duos  pollices  longas 
esse  dicit. 

Hyracis  vesiculae  seminales  permagnae  sunt  et  ra- 
mosae; Rhinocerotis  ex  duabus  cavernis  simplicibus 
sat  amplis  constant,  quae  externe  eminentiis  et  foveis 
praeditae  cum  vasis  deferentibus  in  ductus  ejaculatorios 
coeunt  (2). 

IX.  Solidungulorum  vesiculae  seminales  duos  con- 
stituunt saccos  amplos,  tunica  musculari  munitos,  ductu 
excretorio  capaci  instructos,  qui  ostia  vasorum  deferen- 
tium longe  angustiora  proxime  ab  eo  loco , quo  in  ure- 
thram inseritur,  excipit. 

Equus  caballus  vesiculas  seminales  magnas,  tribus 
tunicis  munitas  habet,  quarum  extrema  serosa  a perito- 
naeo proficiscitur,  media  muscularem,  in  fundo  crassio- 
rem exhibet,  intima  denique  mucosa  est.  IIunterus(3) 
crassitudine  tunicae  muscularis  circa  fundum  inductus, 
vesicularum  seminalium  fundum  glandulosum  esse  ccn- 


(1)  1.  1.  V.  IT.  Pg.  23. 

(2)  C«.  Ouvier  1.  1.  pg.  37. 

(,'i)  John  ii  u nl  er  1.  1.  pg.  34. 

suit,  quem  errorem  a Brugnone  (1)  recte  sublatum 
equidem  institutis  observationibus  inveni.  Ductus  excre- 
torius peramplus  proxime  demum  ab  ostio  vas  deferens 
multo  angustius  excipit,  ita  ut  ductus  ejaculatorius  com- 
munis brevissimus  appareat. 

X.  Ruminantium  vesiculae  seminales  corpora  per- 
magna, glandulosa,  partim  lobata,  ductu  excretorio  satis 
amplo,  vas  deferens  excipiente,  praedita  se  praebent. 
Non  dubie  in  omnibus  hujus  ordinis  animalibus  adsunt, 
excepto  camelo,  qui  teste  de  Baer  iis  (2)  caret. 

Vesiculae  seminales  Cervi  capreoli  corpora  exhibent 
ovata,  satis  magna , non  lobata,  structurae  glandulosae,  ete- 
nim loculi  majores  et  minores  in  primarium,  tamquam  in 
ductum  excretorium  communem  confluunt.  Ductus  ille 
cum  vase  deferente  conjunctus  in  urethram  inseritur. 
Brugnone  (3)  ostia  vesiculis  et  vasis  deferentibus  com- 
munia negat,  perperam  vero,  quum  ductus  ejaculatorios 
et  ex  vesiculis  seminalibus  et  ex  vasis  deferentibus  pro- 
fectos semper  invenerim;  ceterum  provoco  ad  B ae- 
rium (4),  quippe  qui  idem  invenerit  tum  in  Cervo  ca- 
preolo tum  in  Cervo  alce. 

Ovis  arietis  vesiculae  seminales  oblongo  - rotundae, 
pollicem  circiter  latae,  cervinis  simillimam  habent  structu- 
ram. Ductus  earum  excretorius  cum  vasis  deferentibus 
conjunctus  in  urethram  inseritur. 

Eadem  harum  partium  ratio  in  Capra  hirco  obser- 
vatur. 


(1)  Brugnone  1.  1.  pg.  631, 

(2)  Burdach’s  Physiologie  1.  1,  pg.  140. 

(3)  Brugnone  1.  1.  pg.  641. 

(4)  Burdaclis  Physiologie  1.  1.  pg.  140. 

Bos  taurus  vesiculas  seminales  permagnas  habet, 
quatuor  sexve  pollices  longas,  in  parte  antica  pollicem 
imum,  in  postica  sextam  quartamVe  . pollicis  partem  latas. 
Structura  earum  est  lobata,  et  Singulorum  lobulorum  cel- 
lae cum  ductu  excretorio,  qui  cum  vase  deferente  con- 
junctus urethrae  immittitur,  cohaerent. 

XI.  Pinnipedia  omnia  vesiculis  seminalibus  carent. 

XII.  E Cetaceis  s.  Natantibus  unus  Manatus  ve- 

> ' * » i . . • 

siculis  seminalibus  insignitur.  , ; 

De  prima  vesicularum  seminalium  conformatione 
egregie  observata  evulgavit  Rathke  (1).  Quod  enim 
in  embryis  ovilibus  atque  bubulis  animadvertit,  ante  id 
fetus  vitae  tempus,  quo  sexus  animalis  perspici  potest,,  in 
fine  urethrae  crassiore,  quo  loco  oviductus  aut  vasa  de-r 
ferentia  in  eam  inseruntur,  nimirum  in  pariete  superiore, 
sacculus  exoritur  parvus,  verucae  similis,  crassis  parieti- 
bus munitus,  antrorsum  spectans,  duorum  meatuum  ostia 
continens.  In  embryis  maribus  sacculus  ille,  increscente 
urethra,  aliquamdiu  in  longitudinem,  multo  minus  in  lati- 
tudinem crescit,  satisque  diu  ante  mediam  embryi  vitam 
fistulam  exhibet  mediocris  longitudinis,  a superiore  parte 
ad  inferiorem  compressam,  parietibus  non  valde  crassis 
instructam,  quae  antrorsum  in  vasa  deferentia  bifurca  ex- 
currit ibique  paulo  amplior  est,  quam  in  fine  posteriore, 
attamen  urethrae  diametrum  haud  adaequat.  Priusquam 
ad  summam  longitudinem  pervenit,  in  utroque  ejus  latere, 
nascente  deverticulo,  ut  videtur,  parvus  formatur  tumor, 
quae  est  vesicula  seminalis.  Increscentibus!  vesiculis, 

(1)  Heinr.  Rathke,  Abhandlxingen  zurBildungs-  undEnt- 
wickelungs-Geschichlt*  des  Menschen  und  der  Thiere  lr.  Tlieil. 
Leipzig  1832.  4.  pg.  58. 


43 


fistula  illa  brevior  redditur,  et  circiter  mediam  embryi 
vitam,  nonnisi,  quae  natae  sunt  ex  ea , vesiculae  semina-r 
les  animadvertuntur. 

Gurlt  (0  vesiculas  seminales  embryi  equini  post 
tertiam  decimam  a conceptione  hebdomadem  lineas  duas 
longas,  unam  latas,  per  alterum  demum  embryi  vitae  di- 
midium ambitu  multum  increscere  atque  in  fetu  maturo 
pollicis  unius  ac  dimidii  longitudinem,  linearum  quinque 
sexve  latitudinem  aequare  tradit.  In  fetu  bubulo,  duode- 
cimam hebdomadem  agente,  quinque  pollices  ac  dimidium 
longo,  vesiculae  seminales  vix  lineam  unam  longae  sunt, 
et  post  quartam  et  vicesimam  hebdomadem  linearum  qua- 
tuor  longitudinem  et  linearum  trium  latitudinem  adae- 
quant. In  fetu  ovili  et  caprino  quindecim  hebdomadum, 
lineas  duas  longae  et  latae  sunt;  in  fetu  suillo  octavam 
hebdomadem  agente  vix  duarum  linearum  longitudinem 
et  latitudinem,  atque  in  fetu  pollices  octo  ac  dimidium 
longo,  linearum  trium  longitudinem  aequant. 


PARS  TERTIA  PHYSIOLOGICA. 

Ex  observationibus  multis  argumentisque,  in  prima 
hujus  opusculi  parte  narratis,  quae  Falloppiae  opinio- 
nem, vesiculas  seminales  pro  receptaculis  seminis  habendas 
esse,  partim  probare,  partim  refutare  videntur,  satis  su- 
perque  ratiocinari  licet,  unam  tantum  esse  ad  hancce  con- 
troversiam dirimendam  certam  viam  atque  rationem,  quam 
Prevost  et  Dum  as  primi  ostenderunt.  Horum  enim 
disquisitionibus  de  animalculis  spermaticis  divulgatis,  haud 


(I)  Gurlt  1.  1.  1>g.  ioi. 

ciiiquam  in  dubio  esse  potuit,  quin  vesicularum  semina- 
lium humorem,  si  ex  vasis  deferentibus  emanaret,  pariter 
ac  testium,  epididymidum  et  ductuum  deferentium  liquorem 
animalculis  spermaticis  redundare  necesse  esset.  Humo- 
rem vesicularum  seminalium  Caviae  cobayae,  quum  Pre- 
vost  et  Dumas  animalcula  spermatica  in  eo  non  inve- 
nissent (1),  semen  esse  non  posse  putarunt,  id  quod 
postea  eandem  ob  causam  de  vesiculis  seminalibus  Eri- 
nacei censuerunt  (2). 

Quam  ob  rem,  ut  vesicularum  seminalium  naturam 
atque  usum  liberius  atque  aperte  judicare  possim,  nuni 
humori,  qui  iis  contineatur,  animalcula  spermatica  insint, 
nec  ne,  inquirere  mihi  proposui.  Quantis  difficultatibus 
ejusmodi  disquisitiones  obstructae  sint,  facile  intelliges, 
si,  partium  genitalium  explorationem  confestim  a morte 
esse  instituendam,  dein  maxime  arduum  esse,  partes  ge- 
nitales complurium  animalium  marum,  qui  a parvulis  ex- 
secari soleant,  integras  adipisci  et  ad  investigandum  ido- 
neas, probe  mediteris. 

Exordiar  ergo  a partibus  genitalibus  hominis.  Ob- 
lata mihi  occasione  idonea,  hominem  robustum  viginti 
quinque  circiter  annorum,  qui  sibi  ipse  manus  attulerat, 
statim  a morte  explorandi,  humor  albus,  crassus,  quem 
inciso  teste  exprimere  licebat,  vel  saliva  vel  aqua  destil- 
lata tepida  dilutus  et  microscopio  suppositus,  ingentem 
animalculorum , caudis  longis  ornatorum,  ultro  citroque 
se  incitantium,  numerum  obtulit.  Quorum  copia  major 

(1)  Memoires  de  la  socie'lc'  de  physique  et  dhistoire  naturelle 
de  Genere.  Vol.  I.  Part.  I.  pg.  181. 

(2)  Annales  des  Sciences  naturelles,  par  Audouin,  Brong- 
niart  et  Dumas,  Tome  premier.  Par.  1824.  pg.  176. 

etiam  in  epididymidis  vasisque  deferentis  semine,  at  ma- 
gnitudo, forma,  agilitas  ubique  eadem  apparuit.  In  vesi- 
culis seminalibus  magna  copia  adfuit  humoris  muco  simi- 
lis, pellucidi,  subalbidi,  semine  crasso  alboque  vasorum 
deferentium  longe  liquidioris.  Quum  ejus  aliquid  micro- 
scopio  subjecissem,  ne  ullum  quidem  motus  vestigium  in 
materie  paene  aequabili,  sed  globulos  tantum  quosdam  va- 
riae magnitudinis  et  granulis  sanguinis  plerumque  majo- 
res, uti  fere  in  omni  humore  animali  adsunt,  investigavi. 
Dein  salivam  et  aquam  destillatam  tepidam  addidi,  sed 
ex  quacunque  vesiculae  seminalis  parte  humorem  sumsi, 
nunquam  animalculum  spermaticum  inveni. 

A Professore  111.  Dr.  J.  Mueller,  h.  t.  decano  or- 
dinis medici  spectatissimo , certior  factus,  Doctorem  cel. 
Henle  vesiculas  seminales  cadaveris  cujusdam  in  thea- 
tro anatomico  examinantem  in  earum  liquore  animalcula 
spermatica  detexisse,  jam  hujus  viri  celeberrimi  humani- 
tate hanc  rem  perscrutandi  copiam  adeptus  sum.  Homi- 
nis cujusdam  robusti,  repentina  morte  mortui,  vesiculis 
seminalibus  resectis,  earum  liquoris  guttula  aqua  diluta 
microscopio  subposita  est.  Quo  facto  rara  animalcula 
spermatica,  quamvis  mortua  et  cum  liquore  agitata,  ob- 
servata sunt,  quorum  maximam  praebuit  multitudinem  li- 
quor, qui  ejusdem  cadaveris  vasis  deferentibus  contine- 
batur. Quam  ob  rem  in  hominis  vesiculis  seminalibus 
animalcula  spermatica  occurrere  negari  non  potest,  quae 
si  in  iis  non  sempcr  investigantur,  hoc  magis  casu  quam 
ratione  quadam  vel  formula  fiat  oportet. 

Excepto  deinde  semine,  quod  in  testibus,  epididymidibus 
et  vasis  deferentibus  hominis  illius,  voluntaria  morte  ex- 
tincti  erat,  operculo  horologii  vitreo,  affusaque  circiter 

eadem  aquae  destillatae  tepidae  copia,  materiam  instituen- 
dis observationibus  microscopicis  aptissimam  reddidi.  Ani- 
malcula  spermatica  motibus  sinuatis  corpus  quam  celer- 
rime protinus  agitarunt.  Interdum  unum  et  alterum  item 
quieta  et  vita  quasi  vacua  aliquamdiu  se  tenuerunt,  re- 
pente autem,  iterato  motu  alacri,  e conspectu  fugerunt. 
Aliquanto  aquae  frigidae  materiae  microscopio  subjectae 
affuso,  subito  omnis  cessit  motus,  animalcula  motu  vo- 
luntario carentia  in  humore  natabant  et  cum  eo  agita- 
bantur, cauda  in  spiralem  turbinem  torta.  Idem  effece- 
runt solutiones  salinae,  acida  diluta,  spiritus  vini,  am- 
monii  et  opii  solutiones.;  contra  aqua  destillata  tepida  et 
saliva  nullam  vim  ad  animalcula  habuere,  quippe  quorum 
agilitas  eadem  permaneret.  Ad  animalculorum  formam 
accuratius  percipiendam  expectare  oportet,  donec  humor 
microscopio  subjectus  arescere  coeperit  motusque  animal- 
culorum 'tardiores  evadant.  Quibus  factis  cauda  .filifor- 
mis multo  longior  apparet  capite,  quod  oblongo -rotun- 
dum, in  medio  macula  lucidiore  rotunda  instructum,  pau- 
lulum planum  invenitur,  ita  ut  aniinalculo  in  latus  con- 
verso depressum  appareat.  Praeterea  caput  propria  fa- 
cultate antea  nondum  observata,  a motu  supra  descripto 
haud  pendente,  formam  suam  mutandi  gaudet.  Quodsi 
enim  animalcula  tardissime  corpus  agitant,  caput  contrahi 
et  deinde  vicissim  extendi  luculenter  conspicimus,  unde 
fit,  ut,  capitis  forma  ex  oblongo-rotunda  in  globosam  mu- 
tata, vesiculae  instar  obtineat.  Repetitis  mensionibus  mi- 
crometricis  totius  animalculi  magnitudinem  0,057  miliime- 
tra  aequantem  cognovi.  Semen  in  operculo  horologii  vi- 
treo exceptum  et  lamella  vitrea  contectum,  ut  novis  as- 
servaretur explorationibus,  in  loco  solitae  coeli  temperiei 

ab  hora  inde  quarta  pomeridiana  seponebatur.  Hora  ve- 
spertina decima  pars  altera  pellucida,  liquidior,  superiora 
tenens,  a parte  altera,  albida,  crassiore,  inferiora  tenente 
recesserat,  et  microscopio  subjecta  nonnulla  tantum  ani- 
malcula, sempiterno  motu  praedita,  obtulit,  quibus  haecce 
pars  redundavit.  Hora  matutina  septima  insequentis  diei 
pars  liquidior  aliquot  animalcula  absque  motu  voluntario 
in  humore  natantia  exhibuit,  quorum  motus  in  parte  cras- 
siore adhuc  alacres  apparuerunt.  Hora  meridiana  duodecima 
animalcula  spermatica  humoris  quoque  albi  crassioris  omni 
motu  privata  erant,  quamvis  singula  bene  cognoscerentur. 
Quo  tempore  eodem  in  humore  innumerabilis  Infusoriorum 
adfuit  multitudo,  alacriter  sese  moventium,  quae  a mor- 
tuis animalculis  spermaticis  facile  distinguebantur.  Quo- 
tiescunque  humorem  jamjam  foetentem  etiamnunc  singu- 
lis intervallis  microscopii  ope  observabam,  ad  quartam  us- 
que diem  animalcula  spermatica,  mortua  quidem,  sed 
quod  ad  formam  haud  mutata,  facile  indagavi.  Quod  item 
in  Mammalium  semine  observavi:  simulatque  enim  Infuso- 
ria in  illo  apparuerunt,  animalculorum  spermaticorum 
omnis  cessavit  motus,  humorque  putridum  odorem  spiravit, 
id  quod  plerumque  intra  duodeviginti  vigintive  duas  ho- 
ras fieri  solebat.  Animalcula  spermatica  hominis  eam  ob 
causam  fusius  descripsi,  ut  hanc  partem  a Prevost  et 
Dum  as,  qui  semen  humanum  non  examinaverint,  reli- 
ctam explere  possim. 

Praeterea  tabulam  ab  illis  viris  exaratam,  quam  re- 
petitis mensionibus  accuratissimam  cognovi,  de  spermato- 
zoorum in  variis  animalibus  magnitudine  in  fine  hujus 
libelli  addidi,  at  in  columna  secunda  variorum  animalium 

animalcula  spermatica  non  cum  iis  canis,  id  quod  illi 
fecerunt,  sed  cum  humanis  comparavi,  quippe  quae, 
cum  0,057mm  longa  ea  invenerim,  numero  10  in  aequo 
ponam. 

Ceterum  ad  experimenta  mea  microscopio  egregio 
Ploessliano  usus,  mensiones  micrometro  vitreo  in  0,01 
millimetra  artificiose  partito,  et  cochlea  micrometrica  ita 
institui,  ut  ex  pluribus  mensionibus  prope  consentaneis, 
mediam  sumerem. 

Quod  ad  Chiroptera  attinet,  modo  partes  genitales 
Vespertilionis  murini  statim  a morte  examinare  licuit. 
Testes,  epididymides  vasaque  deferentia  innumerabilia  eaque 
satis  magna  animalcula  spermatica  obtulerunt ; vesicularum 
seminalium,  glandulosis  parietibus  munitarum,  humor  ali- 
quanto crassior  atque  coloris  saturioris,  quam  ductuum 
deferentium  semen  fuit,  neque  ullum  animalculorum  sper- 
maticorum vestigium  exhibuit. 

Quod  ad  Carnivora,  partes  genitales  Erinacei  Euro- 
paei atque  Talpae  Europaei  examinavi.  In  utroque  ani- 
mali vesicularum  seminalium  permagnarum  liquores  nihil 
spermatozoorum,  quibus  testium,  epididymidum  et  vaso- 
rum deferentium  semen  redundabat,  habuerunt. 

Glires  complures  exploravi. 

In  Cavia  cobaya  humor  inciso  teste  expressus  ani- 
malculorum spermaticorum  parvum  tantum  numerum  of- 
fert, at  semen  album  epididymidis  vasisque  deferentis  iis 
scatet.  Vesiculae  seminales  materiam  liquidam,  pelluci- 
dam, albumini  ovorum  gallinaceorum  similem,  paulo  tan- 
tum crassiorem,  continent.  Cujus  particula  microscopio 
subjecta  ne  unum  quidem  animalculum  spermaticum,  sed 

massulas  coacervatas  variae  magnitudinis  praebet.  Mate- 
ria illa,  aut  saliva  aut  aqua  tepida  mixta,  diducitur  qui- 
dem sed  non  solvitur,  nec  microscopii  ope  spermatozoa, 
sed  tantum  massulae  illae  varia  ratione  conformatae  ob- 
servantur. Liquor  organorum,  quae  Cuvier  vesiculas 
accessorias  vocat,  liquidus  est,  purus,  aquae  instar  colo- 
ris expers,  microscopio  subpositus  nihil  spermatozoorum, 
sed  globulos  sive  vesiculas  variae  magnitudinis  exhibet. 
Quotiescunque  experimenta  repetebam,  eundem  semper 
eventum  obtinui.  Quodsi  Caviae  cobayae  anticum  ure- 
thrae parietem  incidis,  plerumque  materiam  albam,  cohae- 
rentem, colore  et  crassitudine  albumini  ovorum  gallina- 
ceorum coagulato  simillimam  invenies.  Quam  materiam 
si  removes,  cum  ipso  vesicularum  seminalium  humore  per 
ostium  ductuum  ejaculatoriorum  eam  cohaerentem  videbis, 
quare  nil  nisi  vesicularum  seminalium  humorem  lotio  af- 
fluente mutatum,  exhibere  potest,  etenim  ille  humor  vesi- 

# 

cae  urinariae  liquori  admixtus  eodem  modo  commutatur. 
Quum  Hu nte rus  (1)  suo,  etsi  parum  certo,  experiundi 
modo  sibi  compertum  esse  dixerit,  vesicularum  semina-, 
lium  Caviae  cobayae  humorem  inter  coitum  non  in  va- 
ginam uterumque  feminae  protrudi,  equidem  alia  ratione 
explorare  tentavi,  utrum  humor  ille  simul  cum  seminis 
ejaculatione  ejiciatur,  id  quod  quin  ita  se  habeat  jam  an- 
tea non  dubitavi,  quum  observationes  microscopicae  ac- 
curatiores a Prevost  et  Dum  as  institutae,  animalcula 
spermatica  post  coitum  in  ipso  utero  inveniri,  docuerint  (2), 

(1)  John  Hu  uter  I.  1.  ,,g_  40. 
conf.  supra  jtg.  lfi. 

(2)  Prdrost  et  D 11  tuas,  fle  Ia  ge'neration  clans  les  IMam- 

et  liquores  organorum  secundariorum  systematis  genitalis 
non  dubie  cum  semine  expellantur.  Quam  ob  rem  pa- 
tefacto Caviae  cobayae  maris  vivi  abdomine,  testes,  vasa 
deferentia  et  vbsiculas  seminales  nudavi,  deinde  mucro- 
nem, aperta  calva,  in  canalem  spinalem  adegi,  quo  facto 
manifesta  vasorum  deferentium  et  vesicularum  seminalium 
contractio  vermicularis  et  absque  erectione  ejaculatio  sub- 
secuta est.  Materia  ejecta  satis  copiosa,  operculo  horo- 
logii vitreo  excepta,  cohaerebat,  pellucida  erat,  ovorum 
gallinaceorum  albumini  similis,  paulo  tamen  crassior, 
striis  maculisque  albis  distincta.  Microscopium  protinus 
adhibitum,  materia  ejecta  quin  in  vesicularum  seminalium 
et  vasorum  deferentium  humore  constaret,  nullam  reliquit 
dubitationem,  etenim  in  pellucida  ejus  parte  non  alia  ap- 
paruerunt, quam  quae  vesicularum  seminalium  liquor  ob- 
tulit, at  alba  pars  innumerabilia  habuit  animalcula  sper- 
matica. Brevi  postea  striae  et  maculae  illae  albae  eva- 
nuerunt, et  operculum  horologii  vitreum  partim  materiam 
liquidissimam,  partim  crassiorem  et  cohaerentem  te- 
nuit, quoniam  semen,  id  quod  observationes  micro- 
scopicae  docuerunt,  a vesicularum  seminalium  humore 
secesserat.  Quam  secessionem  quoque  post  coitum  in 
partibus  genitalibus  femineis  evenire,  haud  crediderim, 
quoniam,  quod  initus  tempore  profluit,  hisce  cum  parti- 
bus organicum  quasi  init  commercium.  Cum  in  Cavia 
cobaya,  si  latere  manus  ulnari  cervix  ita  percutiatur,  ut 
animal  mortem  obeat,  semper  fere  ejaculationem  produci 


mi  feres  et  fles  premiers  indices  du  developpement.  de  1’Embryon, 
in  Annales  des  Sciences  naturelles  Tom.  HI.  pg.  H3. 


51 


observaverim,  animalcula  spermatica  optime  explorari  posse 
existimo,  si  hac  ratione  excipiantur,  quum  non  multo 
post  ejaculationem  liquidior  materiae  pars,  ne  humore 
quidem  alio  diluta,  per  sedecim  vel  viginti  horas  ad  ob- 
servationes maxime  opportuna  sit,  dummodo  bene  con- 
tecta asservetur,  ut,  quominus  arescat,  impediatur. 

Examen  chemicum  materiei  vesiculis  seminalibus  con- 
tentae haec  obtulit:  exemta  ex  vesiculis  materia  mox 
arescit,  pellucida  et  coloris  expers  manet,  rigescit,  fracta- 
que  superficiem  laevem,  nitidam  exhibet,  quo  fit,  ut  gummi 
Arabico  simillima  appareat.  Spiritu  vini  frigido  et  fer- 
vido nec  solvitur  nec  mutatur;  in  aquam  frigidam  im- 
missa tumescit,  alba  et  opaca  redditur;  conjecta  iu  aci- 
dum aceticum  concentratum  tam  frigidum  tam  fervidum, 
tribus  aquae  partibus  dilutum,  pellucida  quidem  et  colo- 
ris expers  manet,  mirum  autem  in  volumen  diducitur,  sed 
non  solvitur;  eundem  effectum  acidum  aceticum  non  di- 
lutum habet.  Aqua  fervida  aliquantum  solvere  videtur, 
etenim  tinctura  gallarum  et  acidum  phosphoricum  recens 
paratum,  minime  vero  bichloretum  hydrargyri  humorem 
lactis  instar  turbidum  reddunt.  Cocta  materia  cum  acido 
phosphorico  diutius  asservato,  additoque  post  refrigeratio- 
nem acido  phosphorico  recens  parato,  humor  lacteus  ap- 
paret. Kali  causticum  solvit  eam,  tinctura  vero  gallarum 
liquorem  non  turbat.  Soluta  materia  acido  hydrochlorico 
humorem  pulcherrime  violaceum,  acido  sulphurico  e ru- 
bro flavescentem  exhibet.  Acido  nitrieo  flavescit  et  pau- 
lulum tantum  solvitur.  Calefacta  materia  turgescit,  odo- 
rem spirans  empyreumaticum , et  tandem  flamma  subcoe- 
rulea  crematur.  Carbo  residuus  admodum  porosus,  sub- 

nitidus,  candori  expositus  ia  cineres  non  redigitur;  qui  si 
ex  aqua  destillata  coquitur,  liquor  neque  baryo  chlorico, 
neque  aqua  calcis  turbatur. 

Reliquae,  quas  examinavi,  Glires,  ut  Sciurus  vul- 
garis, Mus  musculus,  Mus  rattus,  Mus  soricinus,  eadem 
generatim  obtulerunt:  vesiculae  enim  seminales  animalcu- 
lis  spermaticis,  quibus  testes,  epididymides  et  vasa  defe- 
rentia redundabant,  camerant.  — Alia  Leporis  cuniculi 
ratio  est.  Primum  enim  illud  est  memoratu  dignissi- 
mum, quod  unum  tantum  formae  quadrangulae  exstat 
organon,  quod,  inter  vasa  deferentia,  inter  vesicam  uri- 
nariam rectumque  intestinum  situm,  et  ductu  ejaculato- 
rio simplici  ipsi  vasisque  deferentibus  communi  instru- 
ctum, vesiculae  seminalis  nomen  jure  mereri  videtur.  Tum 
humorem  continet  album,  vasorum  deferentium  liquori 
plane  consentaneum,  paulo  tamen  liquidiorem.  Qui  si 
nullo  modo  dilutus  microscopio  subponitur,  statim  ani- 
malcula  spermatica  ultro  citroque  agitantia  offert,  quorum 
caput  tenuissimum  situ  laterali  pauxillo  tantum  crassius 
quam  cauda  apparet.  Idein  in  testium,  epididymidum 
vasorumque  deferentium  humore  observatur,  attamen  hic 
diluatur  oportet,  ut  singula  animalcula  bene  discernas. 
Eadem  non  dubie  ratio  erit  humoris,  quem  partes  geni- 
tales Leporis  timidi  et  L.  variabilis  continent. 

Pachydermi  ullius  partes  genitales  masculas  con- 
festim  a morte  explorandi  opportunitatem  non  nactus  sum. 
Quamquam  enim  summam  operam  dabam,  tamen  partes 
genitales  Suis  non  tales  adeptus  sum,  quales  exoptavi, 
quum  Sues  mares,  qui  mactandi  causa  Berolinum  adve- 
huntur, sint  castrati. 

Non  longe  abfuit,  quin  Solidungulorum  quoque  par- 
tium genitalium  liquores  examinandi  effugeret  occasio, 
nisi  tandem  homo,  qui  coriis  morticina  exuit  partes 
genitales  Equi  caballi,  circiter  hora  ante  occisi,  mihi 
tradidisset.  Adhibito  autem  microscopio,  neque  in  te- 
stibus, epididymidibus  et  vasis  deferentibus,  neque  in 
vesiculis  seminalibus  animalcula  spermatica  investigavi. 
Sine  dubio  equus  longius  aetate  provectus  erat,  quam 
cui  animalcula  illa  esse  potuissent;  etiamsi  enim  animal- 
cula spermatica  equi,  uti  Profess.  Gurlt  praesenti  mihi 
dixit,  quam  citissime  moriantur,  aliquamdiu  tamen  post 
mortem,  id  quod  in  aliis  animalibus  semper  deprehendi, 
ob  singularem  formam  ea  cognoscere  licebit. 

Ruminantia,  quae  mactantur,  quum  castrata  esse  so- 
leant, multa  magnaque  consumta  opera  efficere  tandem 
potui,  ut  partes  genitales  Bovis  tauri  et  Ovis  arietis  non 
castratorum  adipiscerer.  In  utroque  animali  vesicularum 
sennnalium  humor,  a semine  longe  discrepans,  nullum 
animalculorum  spermaticorum  vestigium  obtulit,  quam- 
quam illa  in  ductu  deferente  et  epididymide  innumera- 
bilia, in  teste  aliquanto  pauciora  inveniebantur. 

Quibus  ex  observationibus  dilucide  patet,  vesiculas 
seminales,  quae  vocantur , in  plerisque  animalibus  humo- 
rem suum  non  e vasis  deferentibus  accipere  sed  ipsas 
parare.  Verumtamen  vesiculae  seminales  hominis  et 
Glirum  speciei  « Lepus  » excipiendae  esse  videntur,  quippe 
quarum  in  liquore  animalcula  spermatica  inveniantur. 
Non  dubie  eadem  harum  partium  ratio  est  in  Quadru- 
manis,  quorum  vesiculae  seminales  humanis  simillimae 
appareant.  Solidungulorum  vesiculae  seminales  num  se- 

minis  receptacula  sint  nec  ne,  dirimere  non  possum, 
quum,  quod  sane  dplendum,  nullius  hujus  ordinis  ani- 
malis partes  genitales  ad  hanc  rem  dirimendam  idoneas 
examinandi  adipisci  potuerim  copiam.  Pachydermorum 
vesiculae  seminales  eandem  ob  causam  accuratiore  ad- 
huc indigent  examine.  Utrum  vero  hominis  eorumque 
animalium  vesiculae  seminales,  in  quibus  harum  partium 
humor  animalcula  spermatica  exhibet,  ad  semen  recipien- 
dum tantum  an  ad  parandum  quoque  liquorem  peculia- 
rem, qui  vim  quandam  occultam  et  abditam  habeat  ad 
procreationem,  natae  sint,  integrum  relinquam.  Attamen 
alterum,  quod  dixi,  eo  probabilius  videtur,  quo  magis  de 
humoris  illarum  ab  vasorum  deferentium  liquore  discre- 
pantia atque  de  vesicularum  seminalium  in  ceteris  ani- 
malibus natura  et  usu  meditamur. 

Reliquum  est,  ut  ea,  quae  contra  argumentum  meum, 
quo  vesiculas  seminales  in  plerisque  animalibus  humorem 
suum  ipsas  perficere  docui,  dici  queant,  refellere  studeam. 

Nostra  memoria  ili.  Treviranus  argumentari  stu- 
duit (0.  animalcula  spermatica  plantarum  pollini  similia 
esse  corpuscula,  quae  a superficie  interiore  partium  se- 
men parantium  oriunda,  petiolo  modo  instructa  modo  pri- 
vata ab  illa  superficie  secedant,  et  materiam  fecundantem 


(1)  G.  It.  Treviranus,  Uber  «lie  organisclien  KUrper  <les 
tliierisclien  Saamens  untl  deren  Analogie  mit  dem  Pollen  der 
Pilanzen, 

in 

Zeitsclirift  fiir  Pliysiologie , ]ierausgegel>en  von  Fr.  Tiede- 
m a n n , Goltfr.  lteinli.  Treviranus,  u.  L.  Chr.  Trevira- 
nus Bd.  V.  Heft  11.  Heidelberg  und  Leipzig  1(135.  4.  j>g.  136. 

continere  videantur,  quam  aliis  in  animalibus  jam  intra 
testes,  in  aliis  extra  eos  effundant  (1).  Treviranus, 
quamquam  haec  sententia  observationibus  in  inferioris 
tantum  ordinis  animalibus  institutis  continetur,  tamen  in 
superiora  animalia  et  in  hominem  ipsum  eam  transferri 
posse  existimat.  Quam  ob  rem  fortasse  quispiam  dixe- 
rit, sententiam  meam  de  vesicularum  seminalium  in  ple- 
risque  animalibus  usu  nihil  eo  probari,  quod  istae  ani- 
malculis  spermaticis  careant,  siquidem  earum  humor  nihil 
sit  nisi  semen  ad  majorem  perfectionem  provectum,  quod 
modo  corpuscula  illa  rotunda  a Tr  e vir  ano  descripta, 
petiolis  orba,  vel  eorum  materiam  fecundantem  teste  Tre- 
virano  (2)  vesicularum  instar  obtinentem,  exhibeat. 
Sed  jam  dubitari  non  potest,  quin  corpuscula  illa,  quae 
Treviranus  inpriniis  in  gasteropodis  indagaverit,  mi- 
nime animalcula  sint  spermatica,  quum  in  iis  illa  invene- 
rit Limacis  atri  et  Helicis  nemoralis  partibus,  quas  pro 
testibus  et  vasis  deferentibus  habuit.  Ilaec  vero  organa 
ovaria  et  oviductus,  uti  jam  Cuvier  docuit  (3),  et  fila- 
menta illa  a Tr  e vir  ano  pro  animalculorum  spermatico- 
rum petiolis  habita,  non  dubie  cilia  vibrantia  esse,  qualia 
auctore  Purkinje  in  animalium  oviductibus  occurrant, 
Carus  (4)  hisce  diebus  demonstravit.  — Neque  piscium 

(1)  G.  II.  Treviranus  1.  1.  pg.  139. 

(2)  Idem  1.  1.  pg.  140  — 142. 

(3)  G.  Cuvier  I.erons  danatomie  compare'e,  elc.  Tom.  V. 
Paris  100>.  8.  pg.  172. 

(3)  C.  G.  Carus,  lleitrage  zur  genauern  Kenntniss  der  Ge- 
sclilechtsorgane  und  Fiinclionen  einiger  Gasteropoden,  iu 

I)r.  Jo  lia n nes  Mtlller’s  Arcliiv  fiir  Anatomie  und  vvisseu- 
scliaflliclie  Medicin,  Jalirgang  1035.  Heft  V.  pg.  407  — 499. 

animal  cula  spermatica  vesiculas  esse  petiolis  privatas,  ut 
contendit  Treviran u s o.  largiri  possum;  per  longius 
enim  tempus  in  exploranda  animalcula  illa  operam  im- 
pendi, neque  in  ullo  nnquam  animali  vertebrato  ea  cau- 
dis carentia  inveni.  Imo  vero  in  semine  plures  dies  as- 
servato mortua  quidem  et  cum  humore  agitata  animalcula 
sed  formam  primam  adhuc  prae  se  ferentia,  semper  in- 
dagavi. Difficillimum  quidem  est,  formam  eorum  in  pi- 
scium semine  cognoscere,  etenim  nisi  summam  adhi- 
beas oculorum  aciem  optimoque  utaris  microscopio, 
vix  et  ne  vix  quidem  caudas  tenuissimas  animadvertes, 
sed  nihil  nisi  globulos  vel  vesiculas  sese  moventes  vi- 
debis. 

Vasis  deferentis  cum  vesicula  seminali  commercium 
quum  in  homine  omnibusque  animalibus,  quae  vesiculis 
illis  instructa  sunt,  observetur,  jam  fortasse  aliquis  dixe- 
rit, semen  omnibus  in  animalibus  vesiculas  seminales  in- 
fluat oportere.  Equidem  vero  hoc  sine  ulla  dubitatione 
confirmaverim,  illo  commercio  probari  tantum,  ut  semen 
in  vesiculas  illas  influat  fieri  posse,  id  quod  in  homine 
nonnullisque  animalibus  fieri  solet,  minime  vero  semen 
in  omnium  animalium  vesiculas  re  vera  inferri  inde  se- 
qui. Imo  vero  evenire  posse  contendam,  ut  semen  in 
vesicam  urinariam  influat,  quod  quamquam  Prevost  et 
Dum  as  in  ranis  observarint  (2),  tamen  vesicam  urina- 
riam pro  seminis  receptaculo  esse  habendam  omnino  nego. 

Extremum  illud  est,  ut  suadeam,  organis  illis  quae  nomine 


(1)  (i.  R.  Treviran  u 5 I.  1.  l»g.  144. 

(2)  Annales  «les  sc.  natur.  Tum.  J.  |>g.  280. 

non  re  seminis  receptacula  sint,  vesicularum  seminalium  fal- 
sarum nomen  imponatur,  quod  nomen  Gurlt  vesiculis 
seminalibus  Ruminantium  et  Apri,  seminis  receptaculorum 
et  prostatarum  simul  perfunctionem  iis  attribuens,  jam 
dedit  (1). 

■ 

(1)  Gurlt  1.  1.  pg.  101. 

TABULA 

animalculorum  spermaticorum  in  variis  ani 
malibus  magnitudinem  describens. 


Animalium  nomina. 

?Iagnilu<lo 

millimetris 

demensa. 

Magnitudo 
spermato- 
zoorum cum 
humanis  nu- 
mero 10  in 
aequo  posi- 
tis compa- 
rata. 

Homo 

0,057 

10 

Erinaceus  Europaeus  . 

0,006 

12 

Mustela  Putorius  .... 

0,083 

14 

Canis  familiaris .... 

0,016 

1 3 

Felis  domestica  . . , 

0,010 

7 

Arctomys  Marmota  . . 

0,166 

29 

Mus  musculus 

0,080 

14 

Lepus  cuniculus  .... 

0,010 

7 

Cavia  cobaya 

0,083 

14 

Equus  caballus 

0,055 

10 

Equus  asinus 

0,060 

10 

Capra  hircus 

0,040 

7 

Ovis  aries 

0,010 

7 

Bos  taurus 

0,058 

10 

Fringilla  domestica.  . . . 

0,083 

14 

Columba 

0,054 

9 

Phasianus  Gallus  . . . 

0.045 

8 

Anas  Boschas 

0,032 

6 

Anguis  fragilis 

0,066 

12 

Vipera  berus  

0,066 

12 

Vipera  Redi 

0,100 

17 

Rana  esculenta 

0,026 

4 

Alytes  obstetricans  .... 

0,030 

5 

Triton  cristatus  ....  .. 

0, 100 

70 

Helix  pomatia 

0,833 

146 

Limnaeus  palustris  .... 

0,611 

107 

4 . • 


VITA. 


aro lus  L a mpf  e rh o ff , Essendiensis, 
Jidei  catholicae  addictus  , natus  sum  anno 
hujus  saeculi  undecimo  ante  diem  septimum 
decimum  Calendas  Februarias,  patre  Eri - 
tleri  co , matre  Catharina,  e gente  Neu - 
h a u s oriunda,  quos  Dei  optimi  maximi  gra- 
tia ad  hunc  usque  diem  vivos  veneror.  Pri- 
mis litterarum  elementis  imbutus  gymnasium 
urbis  patriae  adii,  atque , examine  maturita- 
tis rite  superato,  mense  Majo  anni  millesimi 
octingentesimi  trigesimi  primi  ad  almam  lit- 
terarum universitatem  Fridericiam  Guilel- 
miam  Rhenanam  me  contuli , ibique  rectore 


t.  t.  magnifico  a Dro  st  e - Huelshoff  ci- 
vium academicorum  numero  adscriptus  apud 
III.  Harlefs  ? 1. 1.  gratiosi  medicorum  ordi- 
nis Decanum  spectatissimum , nomen  profes- 
sus sum . Per  tres  annos  et  dimidium  his 
interfui  scholis  et  philosophicis  et  medicis . 

III  Trevi  rani  de  arte  herbaria;  III. 
v an  Calker  de  psychologia  et  logice ; III. 
No  e ggerath  de  fossilium  cognitione ; III. 
Goldfufs  de  xoologia  et  historia  naturali 
mammalium;  III.  J.  Mu  e lier , h.  t.  in  alma 
litterarum  universitate  Berolinensi  ord.  med. 
decani  spectatissimi ? de  encyclopaedia  etmetho- 
dologia  artis  medicae , nec  non  de  physiologia; 
Cei.  Web  er  de  ostcologia  et  corpora  mor- 
tua secandi  methodo  forensi;  III.  May  er  et 
Web  er  de  anatomia  et  generali  et  speciali; 
Hl.Mayer  de  anatomia  comparata;  III.  En  - 
nemo s er  de  valetudinis  tuendae  methodo; 
III.  Nasse  natu  minoris  de  anatomia  patho- 
logica et  operationibus  in  oculis  instituendis ; 
III.  Harlefs  de  materia  medica , pathologia 


generali , therapia  generali,  cholera  Indica ; 
Ul.  Albers  de  morbis  syphiliticis ; III.  N au - 
mann  de  mulierum  morbis ; IU.  \\rut%er  de 
chirurgia , de  operationibus  chirurgicis  insti- 
tuendis, de  fasciis  chirurgicis  applicandis, 
de  oculorum  morbis ; IU.  Kilian  de  arte  ob- 
stetricia; III.  Nasse  natu  majoris  de  thera- 
pia et  generali  et  speciali,  de  cerebri  phy- 
siologia et  pathologia. 

Clinicum  medicum  frequentavi  per  seme- 
stria tria  apud  Ul.  Nasse , clinicum  chirur- 
gicum et  ophthalmiatricum  per  semestre  apud 
III.  Wutxer,  clinicum  obstetricium  per  se - 
mestre  apud  Ul.  Kilian. 

Mense  Septembri  anni  octingentesimi  tri- 
gesimi quarti  almam  litterarum  universitatem 
Fridericam  Guilelmam  Berolinensem  petii, 
ibique  rectore  t.  t.  magnifico  III.  Straufs 
in  civium  academicorum  numerum  receptus 
et  apud  Decanum  t.  t.  spectatissimum  Ul. 
Uusch  albo  ordinis  medici  adscriptus  sum. 

In  clinico  chirurgico  III.  Rust,  in  clinico 


ophth  almi  atri  c o III.  Jue  ngk  en,  in  clinico 
obstetricio  III.  Busch  mihi  duces  fuere. 

Mense  JSorembri  anni  superioris  ut  legi - 
bus  publicis  satisfacerem , in  legione  prae- 
toriae , quae  Alexandri  nomine  salutatur , 
duce  viro  doctissimo  II e liber g , voluntarii 
chirurgi  militaris  munera  in  unum  annum 
suscepi. 

Jam  vero  tentamine  et  philosophico  et 
medico , nec  non  examine  rigoroso  rite  ab- 
solutis, spero  fore,  ut,  dissertatione  thesibus- 
que jmblice  defensis,  summi  in  medicina  et 
chirurgia  honores  in  me  conferantur. 


THESES  DEFENDENDAE. 


I. 

» •wvt  ‘ 

Spermatozoa  revera  sunt  animalia. 

ii. 

In  inflammatione  vita  non  adaucta. 

\ in. 

Tubercula  non  ab  inflammatione  oriuntur. 

IV. 

Fistula  incompleta  non  exstat. 

v . 

In  ulcere  calloso  incrementum  marginis  quam 
fundi ? in  fungoso  fundi  quam  marginis 
majus. 

vi. 

Trcpanalio  per  se  non  periculosa. 


ru. 

ISulla  remedia  specifica ; 


VIII. 

Cordis  morbi  nisi  auscultatione  adhibita  di- 
gnosci  non  possunt . 


IX. 

Nulli  morbi  psychici. 


• N 

Embryotomiam , fetu  ipso  vivo , parturientium  ‘ 
adjutori  instituere  licet. 


XI. 

Hepatis  functio  magis  sanguine  emendando 
quam  digestione  adjuvanda  continetur. 


